CELEX: 32015D0219
Language: et
Date: 2015-01-29 00:00:00
Title: Komisjoni rakendusotsus (EL) 2015/219, 29. jaanuar 2015 , millega asendatakse rakendusotsuse 2013/115/EL (milles käsitletakse teise põlvkonna Schengeni infosüsteemi (SIS II) SIRENE käsiraamatut ja muid rakendusmeetmeid) lisa (teatavaks tehtud numbri C(2015) 326 all)

18.2.2015   
            
            
               ET
            
            
               Euroopa Liidu Teataja
            
            
               L 44/75
            
         KOMISJONI RAKENDUSOTSUS (EL) 2015/219,
   29. jaanuar 2015,
   millega asendatakse rakendusotsuse 2013/115/EL (milles käsitletakse teise põlvkonna Schengeni infosüsteemi (SIS II) SIRENE käsiraamatut ja muid rakendusmeetmeid) lisa
   
      
         (teatavaks tehtud numbri C(2015) 326 all)
      
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 20. detsembri 2006. aasta määrust (EÜ) nr 1987/2006, mis käsitleb teise põlvkonna Schengeni infosüsteemi (SIS II) loomist, toimimist ja kasutamist, (1) eriti selle artikli 8 lõiget 4, artikli 9 lõiget 1, artikli 20 lõiget 3, artikli 22 punkti a, artikli 36 lõiget 4 ja artikli 37 lõiget 7,
   võttes arvesse nõukogu 12. juuni 2007. aasta otsust (EÜ) 2007/533/JSK, mis käsitleb teise põlvkonna Schengeni infosüsteemi (SIS II) loomist, toimimist ja kasutamist, (2) eriti selle artikli 8 lõiget 4, artikli 9 lõiget 1, artikli 20 lõiget 4, artikli 22 punkti a, artikli 51 lõiget 4 ja artikli 52 lõiget 7,
   olles konsulteerinud Euroopa Andmekaitseinspektoriga
   ning arvestades järgmist:
   
               (1)
            
            
               Teise põlvkonna Schengeni infosüsteem (SIS II) võeti kasutusele 9. aprillil 2013. See sisaldab piisavalt teavet isikute ja esemete tuvastamiseks ja ettenähtud meetmete võtmiseks. SIS II tõhusa toimimise tagamiseks vahetavad liikmesriigid ka hoiatusteadetega seotud täiendavat teavet. Täiendavat teavet vahetatakse SIRENE büroode kaudu.
            
         
               (2)
            
            
               Selleks et hõlbustada SIRENE büroode ja SIRENE tegevuses osalevate SIS II kasutajate tööd, võeti 2008. aastal komisjoni otsusega 2008/333/EÜ (3) (tollane esimese samba õigusakt) ning komisjoni otsusega 2008/334/JSK (4) (kolmanda samba õigusakt) vastu SIRENE käsiraamat. Kõnealused otsused asendati komisjoni rakenduseotsusega 2013/115/EL (5) eesmärgiga paremini rahuldada SIRENE tegevuses osalevate kasutajate ja töötajate vajadusi, muuta töökorda sidusamaks ja tagada tehniliste eeskirjade ajakohasus.
            
         
               (3)
            
            
               Pärast SIS II toimimise esimest aastat on asjakohane muuta rakendusotsust 2013/115/EL, et kajastada uusi ülesandeid ja tegevusnõudeid ning näha teatavates SIS II andmete töötlemisega seotud valdkondades ette selgemad sätted. See peaks suurendama õiguskindlust ja veelgi tugevdama põhiõigusi.
            
         
               (4)
            
            
               Vastavalt määruse (EÜ) nr 1987/2006 artikli 29 lõikele 1 ja artikli 30 lõikele 1 ning otsuse 2007/533/JSK artikli 44 lõikele 1 ja artikli 45 lõikele 1 säilitatakse SIS II sisestatud hoiatusteadet ainult niikaua, kui on vaja selle eesmärgi saavutamiseks, milleks see sisestati. Pidades silmas seda, et liikmesriigid määratlevad erinevalt hetke, millal hoiatusteate eesmärk on saavutatud, on asjakohane näha ette üksikasjalikud kriteeriumid selle kohta, millal teatavasse hoiatusteadete kategooriasse kuuluv hoiatusteade tuleks SIS II-st kustutada.
            
         
               (5)
            
            
               Ühendkuningriik ei osale määruse (EÜ) nr 1987/2006 kohaldamises, mistõttu ta ei saa otsida ega sisestada sisenemis- või viibimiskeeldu käsitlevaid hoiatusteateid kolmandate riikide kodanike kohta. Teda seovad siiski ka edaspidi kõikide hoiatusteadete kategooriate ühilduvuse ja järjestuse eeskirjad, sest SIS II on ühtne süsteem. Seetõttu tuleb kindlaks määrata konsulteerimismenetlus juhul, kui Ühendkuningriigi esitatud hoiatusteate ja mõne muu liikmesriigi esitatud, riiki sisenemise või riigis viibimise keelamist käsitleva hoiatusteate vahel on väidetav vastuolu.
            
         
               (6)
            
            
               Vaja on kehtesta uus kiirendatud menetlus teabe vahetamiseks hoiatusteadete kohta võimaldamaks diskreetset kontrollimist ja erikontrolli, et pöörata tähelepanu võimalikule suurenenud ohule, mida kujutavad endast teatavad isikud, kes on seotud terrorismi või raske kuritegevusega, mille korral pädevad asutused peavad viivitamata sekkuma. Lõppkasutajatele tuleb teatada, kui reisidokumendi välja andnud siseriiklik asutus on selle kehtetuks tunnistanud, et tagada selliste dokumentide arestimine. Selleks et anda lõppkasutajatele juhised kiirendatud teatamise ja kehtetuks tunnistatud reisidokumentide kohta, tuleks 2. liidest muuta.
            
         
               (7)
            
            
               Teatavad menetlused tuleks uuesti läbi vaadata, et ühtlustada liikmesriikide tavasid. Arvestades seda, et hoiatusteatele tuleb lisada sõrmejäljed ja foto, kui need on olemas või need on võimalik lisada vormidele, et esitada need hoiatusteate esitanud liikmesriigile, tuleks välja jätta SIRPITi menetlust käsitlevad sätted ja 5. liide.
            
         
               (8)
            
            
               Selleks et paremini hinnata SIRENE büroode tõhusust, tuleks koguda statistikat seal töötavate SIRENE kontaktisikute sekkumise kohta. Selleks tuleks endist 6. liidet muuta.
            
         
               (9)
            
            
               SIS II isikuandmete kaitset ja andmeturvet reguleerivad sätted on ette nähtud määruses (EÜ) nr 1987/2006 ja otsuses 2007/533/JSK. Kuna määruses (EÜ) nr 1987/2006 puuduvad asjakohased erisätted, tuleks kõnealuse määruse artiklis 24 sätestatud hoiatusteadetega seotud täiendava teabe vahetamise suhtes kohaldada Euroopa Parlamendi ja nõukogu direktiivi 95/46/EÜ (6). Kuna otsuses 2007/533/JSK puuduvad asjakohased sätted, tuleks kõikide muude hoiatusteadetega seotud täiendava teabe vahetamise suhtes kohaldada nõukogu raamotsust 2008/977/JSK (7).
            
         
               (10)
            
            
               Kuna määruse (EÜ) nr 1987/2006 aluseks on Schengeni acquis, teatas Taani Euroopa Liidu lepingule ja Euroopa Ühenduse asutamislepingule lisatud Taani seisukohta käsitleva protokolli artikli 5 kohaselt 15. juuni 2007. aasta kirjas kõnealuse acquis' ülevõtmisest oma õigusaktidesse. Taani on otsuse 2007/533/JSK osaline. Seetõttu on ta kohustatud käesolevat otsust rakendama.
            
         
               (11)
            
            
               Ühendkuningriik osaleb käesoleva otsuse rakendamises niivõrd, kuivõrd see ei seondu täiendava teabe vahetamisega vastavalt määruse (EÜ) nr 1987/2006 artiklitele 24 ja 25, Euroopa Liidu lepingule ja Euroopa Liidu toimimise lepingule lisatud protokolli (Euroopa Liidu raamistikku integreeritud Schengeni acquis' kohta) artiklile 5 ja nõukogu otsuse 2000/365/EÜ (8) artikli 8 lõikele 2.
            
         
               (12)
            
            
               Iirimaa osaleb käesoleva otsuse rakendamises niivõrd, kuivõrd see ei seondu täiendava teabe vahetusega vastavalt määruse (EÜ) nr 1987/2006 artiklitele 24 ja 25, Euroopa Liidu lepingule ja Euroopa Liidu toimimise lepingule lisatud protokolli (Euroopa Liidu raamistikku integreeritud Schengeni acquis' kohta) artiklile 5 ja nõukogu otsuse 2002/192/EÜ (9) artikli 6 lõikele 2.
            
         
               (13)
            
            
               Küprose puhul on käesolev otsus akt, mis põhineb Schengeni acquis'l või on muul viisil sellega seotud 2003. aasta ühinemisakti artikli 3 lõike 2 tähenduses.
            
         
               (14)
            
            
               Horvaatia puhul on käesolev otsus akt, mis põhineb Schengeni acquis'l või on muul viisil sellega seotud 2012. aasta ühinemisakti artikli 4 lõike 1 tähenduses.
            
         
               (15)
            
            
               Islandi ja Norra puhul kujutab käesolev otsus nende Schengeni acquis' sätete edasiarendamist Euroopa Liidu Nõukogu ning Islandi Vabariigi ja Norra Kuningriigi vahel sõlmitud lepingu (viimase kahe riigi osalemiseks Schengeni acquis' sätete rakendamises, kohaldamises ja edasiarendamises) (10) tähenduses, mis kuuluvad nõukogu otsuse 1999/437/EÜ (11) artikli 1 punktis G osutatud valdkonda.
            
         
               (16)
            
            
               Šveitsi puhul kujutab käesolev otsus endast nende Schengeni acquis' sätete edasiarendamist Euroopa Liidu, Euroopa Ühenduse ja Šveitsi Konföderatsiooni vahelise lepingu (Šveitsi Konföderatsiooni ühinemise kohta Schengeni acquis' sätete rakendamise, kohaldamise ja edasiarendamisega) (12) tähenduses, mis kuuluvad otsuse 1999/437/EÜ artikli 1 punktis G osutatud valdkonda, kusjuures nimetatud punkti tõlgendatakse koostoimes nõukogu otsuse 2004/860/EÜ (13) artikli 4 lõikega 1.
            
         
               (17)
            
            
               Liechtensteini puhul kujutab käesolev otsus endast nende Schengeni acquis' sätete edasiarendamist Euroopa Liidu, Euroopa Ühenduse, Šveitsi Konföderatsiooni ja Liechtensteini Vürstiriigi vahelise protokolli (mis käsitleb Liechtensteini Vürstiriigi ühinemist Euroopa Liidu, Euroopa Ühenduse ja Šveitsi Konföderatsiooni vahelise lepinguga Šveitsi Konföderatsiooni ühinemise kohta Schengeni acquis' sätete rakendamise, kohaldamise ja edasiarendamisega) (14) tähenduses, mis kuuluvad otsuse 1999/437/EÜ artikli 1 punktis G osutatud valdkonda, kusjuures nimetatud punkti tõlgendatakse koostoimes nõukogu otsuse 2011/350/EL (15) artikliga 3.
            
         
               (18)
            
            
               Käesolevas otsuses sätestatud meetmed on kooskõlas määruse (EÜ) nr 1987/2006 artikli 51 ja otsuse 2007/533/JSK artikli 67 alusel moodustatud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsuse 2013/115/EL lisa asendatakse käesoleva otsuse lisaga.
   Artikkel 2
   Rakendusotsuse 2013/115/EL lisa 2. liidet kohaldatakse kuni 31. jaanuarini 2015.
   Käesoleva otsuse lisas sisalduva lisa 2. liidet kohaldatakse alates 1. veebruarist 2015.
   Artikkel 3
   Käesolev otsus on adresseeritud liikmesriikidele.
   
      Brüssel, 29. jaanuar 2015
      
         
            Komisjoni nimel
         
         
            president
         
         Dimitris AVRAMOPOULOS
      
   
   
      (1)  ELT L 381, 28.12.2006, lk 4.
   
      (2)  ELT L 205, 7.8.2007, lk 63.
   
      (3)  Komisjoni otsus 2008/333/EÜ, 4. märts 2008, millega võetakse vastu teise põlvkonna Schengeni infosüsteemi (SIS II) SIRENE käsiraamat ja muud rakendusmeetmed (ELT L 123, 8.5.2008, lk 1).
   
      (4)  Komisjoni otsus 2008/334/JSK, 4. märts 2008, millega võetakse vastu teise põlvkonna Schengeni infosüsteemi (SIS II) SIRENE käsiraamat ja muud rakendusmeetmed (ELT L 123, 8.5.2008, lk 39).
   
      (5)  Komisjoni rakendusotsus 2013/115/EL, 26. veebruar 2013, milles käsitletakse teise põlvkonna Schengeni infosüsteemi (SIS II) SIRENE käsiraamatut ja muid rakendusmeetmeid (ELT L 71, 14.3.2013, lk 1).
   
      (6)  Euroopa Parlamendi ja nõukogu direktiiv 95/46/EÜ, 24. oktoober 1995, üksikisikute kaitse kohta isikuandmete töötlemisel ja selliste andmete vaba liikumise kohta (EÜT L 281, 23.11.1995, lk 31).
   
      (7)  Nõukogu raamotsus 2008/977/JSK, 27. november 2008, kriminaalasjades tehtava politsei- ja õigusalase koostöö raames töödeldavate isikuandmete kaitse kohta (ELT L 350, 30.12.2008, lk 60).
   
      (8)  Nõukogu otsus 2000/365/EÜ, 29. mai 2000, Suurbritannia ja Põhja-Iiri Ühendkuningriigi taotluse kohta osaleda teatavates Schengeni acquis' sätetes (EÜT L 131, 1.6.2000, lk 43).
   
      (9)  Nõukogu otsus 2002/192/EÜ, 28. veebruar 2002, Suurbritannia ja Põhja-Iiri Ühendkuningriigi taotluse kohta osaleda teatavates Schengeni acquis' sätetes (EÜT L 64, 7.3.2002, lk 20).
   
      (10)  EÜT L 176, 10.7.1999, lk 36.
   
      (11)  Nõukogu otsus 1999/437/EÜ, 17. mai 1999, Euroopa Liidu Nõukogu ning Islandi Vabariigi ja Norra Kuningriigi vahel sõlmitud lepingu teatavate rakenduseeskirjade kohta nende kahe riigi ühinemiseks Schengeni acquis' sätete rakendamise, kohaldamise ja edasiarendamisega (EÜT L 176, 10.7.1999, lk 31).
   
      (12)  ELT L 53, 27.2.2008, lk 52.
   
      (13)  Nõukogu otsus 2004/860/EÜ, 25. oktoober 2004, mis käsitleb Euroopa Ühenduse nimel Euroopa Liidu, Euroopa Ühenduse ja Šveitsi Konföderatsiooni vahelisele lepingule Šveitsi Konföderatsiooni ühinemise kohta Schengeni acquis' rakendamise, kohaldamise ja edasiarendamisega, allakirjutamist ning selle teatud sätete ajutist kohaldamist (ELT L 370, 17.12.2004, lk 78).
   
      (14)  ELT L 160, 18.6.2011, lk 21.
   
      (15)  Nõukogu otsus 2011/350/EL, 7. märts 2011, Euroopa Liidu, Euroopa Ühenduse, Šveitsi Konföderatsiooni ja Liechtensteini Vürstiriigi vahelise protokolli (mis käsitleb Liechtensteini Vürstiriigi ühinemist Euroopa Liidu, Euroopa Ühenduse ja Šveitsi Konföderatsiooni vahelise lepinguga Šveitsi Konföderatsiooni ühinemise kohta Schengeni acquis' rakendamise, kohaldamise ja edasiarendamisega) Euroopa Liidu nimel sõlmimise kohta, seoses sisepiiridel piirikontrolli kaotamise ja isikute liikumisega (ELT L 160, 18.6.2011, lk 19).
   
      LISA
      
         
            „LISA
            
               Teise põlvkonna Schengeni infosüsteemi (SIS II) SIRENE käsiraamat ja muud rakendusmeetmed
            
            SISUKORD
            SISSEJUHATUS
                     82
                  
                        1.
                     
                     SIRENE BÜROOD JA TÄIENDAV TEAVE
                     84
                  
                        1.1.
                     
                     SIRENE büroo
                     84
                  
                        1.2.
                     
                     SIRENE käsiraamat
                     84
                  
                        1.3.
                     
                     SIRENE käsiraamatu liited
                     84
                  
                        1.4.
                     
                     Schengeni acquis' nõuetekohast kohaldamist ja head tava käsitlevate soovituste kataloog (Schengeni infosüsteem)
                     85
                  
                        1.5.
                     
                     SIRENE büroode roll Euroopa Liidu politseikoostöös
                     85
                  
                        1.5.1.
                     
                     SIS II andmete ja täiendava teabe edastamine kolmandatele riikidele või rahvusvahelistele organisatsioonidele
                     85
                  
                        1.6.
                     
                     SIRENE büroode ja Europoli vahelised suhted
                     85
                  
                        1.7.
                     
                     SIRENE büroode ja Eurojusti vahelised suhted
                     85
                  
                        1.8.
                     
                     SIRENE büroode ja Interpoli vahelised suhted
                     85
                  
                        1.8.1.
                     
                     SIS II teadete prioriteetsus Interpoli teadete ees
                     85
                  
                        1.8.2.
                     
                     Sidekanali valik
                     86
                  
                        1.8.3.
                     
                     Interpoli kasutamine ja Interpoli teadete levitamine Schengeni riikides
                     86
                  
                        1.8.4.
                     
                     Kokkulangevus ja hoiatusteate kustutamine
                     86
                  
                        1.8.5.
                     
                     Koostöö parandamine SIRENE büroode ja Interpoli riiklike keskbüroode vahel
                     86
                  
                        1.9.
                     
                     Standardid
                     86
                  
                        1.9.1.
                     
                     Kättesaadavus
                     86
                  
                        1.9.2.
                     
                     Järjepidevus
                     86
                  
                        1.9.3.
                     
                     Konfidentsiaalsus
                     86
                  
                        1.9.4.
                     
                     Juurdepääs
                     86
                  
                        1.10.
                     
                     Teavitamine
                     86
                  
                        1.10.1.
                     
                     Suhtluskeel
                     86
                  
                        1.10.2.
                     
                     Andmevahetus SIRENE büroode vahel
                     86
                  
                        1.10.3.
                     
                     Võrk, teated ja postkastid
                     87
                  
                        1.10.4.
                     
                     Suhtlus erandlikes olukordades
                     87
                  
                        1.11.
                     
                     SIRENE aadressiraamat (SAB)
                     87
                  
                        1.12.
                     
                     SIRENE töövoosüsteem
                     88
                  
                        1.13.
                     
                     Vastamistähtaeg
                     88
                  
                        1.13.1.
                     
                     Kiireloomulisuse märkimine SIRENE vormidel ning kiire kokkulangevusest teatamine
                     88
                  
                        1.14.
                     
                     Transliteratsiooni- ja transkriptsioonireeglid
                     88
                  
                        1.15.
                     
                     Andmete kvaliteet
                     88
                  
                        1.16.
                     
                     Arhiveerimine
                     88
                  
                        1.17.
                     
                     Töötajad
                     89
                  
                        1.17.1.
                     
                     SIRENE büroode juhatajad
                     89
                  
                        1.17.2.
                     
                     SIRENE kontaktisik (SIRCoP)
                     89
                  
                        1.17.3.
                     
                     Teadmised
                     89
                  
                        1.17.4.
                     
                     Koolitus
                     90
                  
                        1.17.5.
                     
                     Töötajate vahetus
                     90
                  
                        2.
                     
                     ÜLDINE KORD
                     90
                  
                        2.1.
                     
                     Mõisted
                     90
                  
                        2.2.
                     
                     Korduvad hoiatusteated (SIS II määruse artikli 34 lõige 6 ja SIS II otsuse artikli 49 lõige 6)
                     91
                  
                        2.2.1.
                     
                     Hoiatusteadete ühilduvus
                     91
                  
                        2.2.2.
                     
                     Hoiatusteadete tähtsuse järjekord
                     92
                  
                        2.2.3.
                     
                     Ühilduvuse kontrollimine ja korduvate hoiatusteadete sisestamine
                     93
                  
                        2.2.4.
                     
                     Ühendkuningriigi ja Iirimaa eriolukord
                     94
                  
                        2.3.
                     
                     Teabevahetus pärast kokkulangevuse tuvastamist
                     94
                  
                        2.4.
                     
                     Olukorrad, kus kokkulangevuse korral ettenähtud menetlusi ei ole võimalik järgida (SIS II otsuse artikkel 48 ja SIS II määruse artikkel 33)
                     95
                  
                        2.5.
                     
                     Andmete töötlemine muul eesmärgil kui see, milleks need SIS II sisestati (SIS II otsuse artikli 46 lõige 5)
                     95
                  
                        2.6.
                     
                     Lipu lisamine
                     96
                  
                        2.6.1.
                     
                     Sissejuhatus
                     96
                  
                        2.6.2.
                     
                     Lipu lisamist käsitlev konsulteerimine liikmesriikidega
                     96
                  
                        2.6.3.
                     
                     Lipu eemaldamise taotlus
                     96
                  
                        2.7.
                     
                     Andmed, mis on juriidiliselt või faktiliselt ebatäpsed (SIS II määruse artikkel 34 ja SIS II otsuse artikkel 49)
                     97
                  
                        2.8.
                     
                     Õigus andmetega tutvuda ja neid parandada (SIS II määruse artikkel 41 ja SIS II otsuse artikkel 58)
                     97
                  
                        2.8.1.
                     
                     Andmetega tutvumise ja nende parandamise taotlused
                     97
                  
                        2.8.2.
                     
                     Teabe vahetamine teiste liikmesriikide poolt esitatud hoiatusteadetega tutvumise taotluste korral
                     97
                  
                        2.8.3.
                     
                     Teabe vahetamine teise liikmesriigi sisestatud andmete parandamise ja kustutamise taotluste korral
                     98
                  
                        2.9.
                     
                     Hoiatusteate kustutamine, kui selle säilitamise tingimused ei ole enam täidetud
                     98
                  
                        2.10.
                     
                     Isikunimede sisestamine
                     98
                  
                        2.11.
                     
                     Erinevad identiteedikategooriad
                     98
                  
                        2.11.1.
                     
                     Väärkasutatud identiteet (SIS II määruse artikkel 36 ja SIS II otsuse artikkel 51)
                     98
                  
                        2.11.2.
                     
                     Varjunime sisestamine
                     99
                  
                        2.11.3.
                     
                     Täiendav teave isiku identiteedi kindlakstegemiseks
                     99
                  
                        2.12.
                     
                     Teabe vahetamine omavahel seotud hoiatusteadete korral
                     99
                  
                        2.12.1.
                     
                     Rakenduseeskirjad
                     100
                  
                        2.13.
                     
                     Biomeetriliste andmete vorming ja kvaliteet SIS IIs
                     100
                  
                        2.13.1.
                     
                     Vahetatud andmete edasine kasutamine ja arhiveerimine
                     100
                  
                        2.13.2.
                     
                     Fotode ja sõrmejälgede vahetamine
                     100
                  
                        2.13.3.
                     
                     Tehnilised nõuded
                     100
                  
                        2.13.4.
                     
                     Biomeetriliste andmete vorming ja kvaliteet
                     100
                  
                        2.14.
                     
                     Eriotsingud
                     101
                  
                        2.14.1.
                     
                     Geograafiline sihtotsing
                     101
                  
                        2.14.2.
                     
                     Otsing, milles osalevad sihtotsinguid tegevad eripolitseiüksused (FAST)
                     101
                  
                        3.
                     
                     HOIATUSTEATED ISIKUTE ÜLE- VÕI VÄLJAANDMISE EESMÄRGIL VAHI ALLA VÕTMISEKS (SIS II OTSUSE ARTIKKEL 26)
                     101
                  
                        3.1.
                     
                     Hoiatusteate sisestamine
                     101
                  
                        3.2.
                     
                     Korduvad hoiatusteated
                     102
                  
                        3.3.
                     
                     Identiteedi väärkasutus
                     102
                  
                        3.4.
                     
                     Varjunime sisestamine
                     102
                  
                        3.5.
                     
                     Liikmesriikidele saadetav täiendav teave
                     102
                  
                        3.5.1.
                     
                     Eelvangistuse puhul saadetav täiendav teave
                     102
                  
                        3.6.
                     
                     Lipu lisamine
                     103
                  
                        3.6.1.
                     
                     Süstemaatiline taotlus lipu lisamiseks hoiatusteatele väljaandmise eesmärgil tagaotsitavate isikute kohta, kui ei ole võimalik kohaldada raamotsust 2002/584/JSK
                     103
                  
                        3.7.
                     
                     SIRENE büroo tegevus pärast vahistamist käsitleva hoiatusteate kättesaamist
                     103
                  
                        3.8.
                     
                     Teabevahetus pärast kokkulangevuse tuvastamist
                     103
                  
                        3.9.
                     
                     Täiendava teabe vahetamine üleandmise ja väljasaatmise kohta
                     104
                  
                        3.10.
                     
                     Täiendava teabe vahetamine teise liikmesriigi kaudu toimuva transiidi kohta
                     104
                  
                        3.11.
                     
                     Hoiatusteadete kustutamine üle- või väljaandmise korral
                     104
                  
                        4.
                     
                     HOIATUSTEADE ISIKU RIIKI SISENEMISE VÕI RIIGIS VIIBIMISE KEELAMISEKS (SIS II MÄÄRUSE ARTIKKEL 24)
                     104
                  
                        4.1.
                     
                     Hoiatusteate sisestamine
                     104
                  
                        4.2.
                     
                     Korduvad hoiatusteated
                     105
                  
                        4.3.
                     
                     Identiteedi väärkasutus
                     105
                  
                        4.4.
                     
                     Varjunime sisestamine
                     105
                  
                        4.5.
                     
                     Teabevahetus elamislubade ja viisade väljastamise korral
                     105
                  
                        4.5.1.
                     
                     Menetlus, mida kohaldatakse artikli 5 lõike 4 punktis a sätestatud juhtudel
                     106
                  
                        4.5.2.
                     
                     Menetlus, mida kohaldatakse artikli 5 lõike 4 punktis c sätestatud juhtudel
                     107
                  
                        4.6.
                     
                     Punktis 4.5 osutatud menetlusi käsitlevad ühiseeskirjad
                     107
                  
                        4.7.
                     
                     Teabe vahetamine seoses Schengeni alale sisenemise keelamise või sealt väljasaatmisega pärast kokkulangevuse avastamist
                     107
                  
                        4.8.
                     
                     Teabe vahetamine, kui avastatakse kokkulangevus vaba liikumise õigusega kolmanda riigi kodaniku suhtes
                     108
                  
                        4.9.
                     
                     Teabevahetus juhul, kui kokkulangevust ei ole tuvastatud, kuid liikmesriik avastab, et vaba liikumise õigusega kolmanda riigi kodaniku kohta on esitatud sisenemis- või viibimiskeeldu käsitlev hoiatusteade
                     109
                  
                        4.10.
                     
                     Sisenemis- või viibimiskeeldu käsitleva hoiatusteate kustutamine
                     109
                  
                        5.
                     
                     HOIATUSTEATED TEADMATA KADUNUD ISIKUTE KOHTA (SIS II OTSUSE ARTIKKEL 32)
                     109
                  
                        5.1.
                     
                     Korduvad hoiatusteated
                     109
                  
                        5.2.
                     
                     Identiteedi väärkasutus
                     109
                  
                        5.3.
                     
                     Varjunime sisestamine
                     109
                  
                        5.4.
                     
                     Lipu lisamine
                     109
                  
                        5.5.
                     
                     Teadmata kadunud alaealiste ja teiste ohus olevate isikute kohta kirjelduse esitamine
                     109
                  
                        5.6.
                     
                     Teabevahetus pärast kokkulangevuse tuvastamist
                     110
                  
                        5.7.
                     
                     Teadmata kadunud isikuid käsitlevate hoiatusteadete kustutamine
                     111
                  
                        5.7.1.
                     
                     Alaealised
                     111
                  
                        5.7.2.
                     
                     Täiskasvanud, kelle suhtes ei ole vaja võtta kaitsemeetmeid
                     111
                  
                        5.7.3.
                     
                     Täiskasvanud, kelle suhtes on vaja võtta kaitsemeetmeid
                     111
                  
                        6.
                     
                     KOHTUMENETLUSES OSALEMISE EESMÄRGIL OTSITAVAID ISIKUID KÄSITLEVAD HOIATUSTEATED (SIS II OTSUSE ARTIKKEL 34)
                     111
                  
                        6.1.
                     
                     Korduvad hoiatusteated
                     111
                  
                        6.2.
                     
                     Identiteedi väärkasutus
                     111
                  
                        6.3.
                     
                     Varjunime sisestamine
                     112
                  
                        6.4.
                     
                     Teabevahetus pärast kokkulangevuse tuvastamist
                     112
                  
                        6.5.
                     
                     Kohtumenetluses osalemise eesmärgil otsitavaid isikuid käsitlevate hoiatusteadete kustutamine
                     112
                  
                        7.
                     
                     DISKREETSE KONTROLLIMISE VÕI ERIKONTROLLI EESMÄRGIL SISESTATUD HOIATUSTEATED (SIS II OTSUSE ARTIKKEL 36)
                     112
                  
                        7.1.
                     
                     Korduvad hoiatusteated
                     112
                  
                        7.2.
                     
                     Identiteedi väärkasutus
                     112
                  
                        7.3.
                     
                     Varjunime sisestamine
                     112
                  
                        7.4.
                     
                     Teiste liikmesriikide teavitamine hoiatusteate esitamise korral
                     112
                  
                        7.5.
                     
                     Lipu lisamine
                     113
                  
                        7.6.
                     
                     Teabevahetus pärast kokkulangevuse tuvastamist
                     113
                  
                        7.7.
                     
                     Diskreetse kontrollimise või erikontrolli eesmärgil sisestatud hoiatusteate kustutamine
                     113
                  
                        7.8.
                     
                     Numbrimärgi automaatse tuvastamise süsteemid (ANPR)
                     113
                  
                        8.
                     
                     HOIATUSTEATED ARESTITAVATE VÕI ASITÕENDINA KASUTATAVATE ESEMETE KOHTA (SIS II OTSUSE ARTIKKEL 38)
                     113
                  
                        8.1.
                     
                     Korduvad hoiatusteated
                     113
                  
                        8.2.
                     
                     Hoiatusteated sõidukite kohta
                     113
                  
                        8.2.1.
                     
                     Ühe sõiduki kohta korduvate hoiatusteadete olemasolu kontroll
                     113
                  
                        8.2.2.
                     
                     Korduva tehasetähisega sõiduk (VIN-twin)
                     114
                  
                        8.3.
                     
                     Teabevahetus pärast kokkulangevuse tuvastamist
                     115
                  
                        8.4.
                     
                     Arestitavate või kriminaalmenetluses tõenditena kasutatavate esemete kohta sisestatud hoiatusteadete kustutamine
                     115
                  
                        9.
                     
                     NUMBRIMÄRGI AUTOMAATSE TUVASTAMISE SÜSTEEMID (ANPR)
                     115
                  
                        10.
                     
                     STATISTIKA
                     116
                  SISSEJUHATUS
            
               Schengeni ala
            
            14. juunil 1985 kirjutasid Belgia Kuningriigi, Saksamaa Liitvabariigi, Prantsuse Vabariigi, Luksemburgi Suurhertsogiriigi ja Madalmaade Kuningriigi valitsused väikeses Luksemburgi linnas Schengenis alla lepingule, millega lubati „[…] kõikidel liikmesriikide kodanikel vabalt sisepiire ületada […] ning teha võimalikuks kaupade ja teenuste vaba ringlus”.
            19. juunil 1990 kirjutasid viis asutajariiki alla Schengeni lepingu rakendamise konventsioonile, (1) millega hiljem ühinesid Itaalia Vabariik (27. novembril 1990), Hispaania Kuningriik ja Portugali Vabariik (25. juunil 1991), Kreeka Vabariik (6. novembril 1992), Austria Vabariik (28. aprillil 1995) ning Taani Kuningriik, Rootsi Kuningriik ja Soome Vabariik (19. detsembril 1996).
            Selle tulemusena kohaldavad Belgia, Saksamaa, Prantsusmaa, Luksemburg, Madalmaad, Hispaania ja Portugal Schengeni acquis'd täielikult alates 26. märtsist 1995 (2). Alates 31. märtsist 1998 kohaldatakse Schengeni acquis'd täielikult Austrias ja Itaalias, (3) alates 26. märtsist 2000 Kreekas (4) ning alates 25. märtsist 2001 Norras, Islandis, Rootsis, Taanis ja Soomes (5).
            Ühendkuningriik ja Iirimaa osalevad vaid Schengeni acquis' teatavates sätetes kooskõlas otsustega 2000/365/EÜ ja 2002/192/EÜ.
            Ühendkuningriigi puhul kohaldatakse sätteid, milles Ühendkuningriik soovib osaleda (välja arvatud SISi käsitlevad sätted), alates 1. jaanuarist 2005 (6).
            Schengeni acquis' inkorporeeriti Euroopa Liidu õigusraamistikku 1999. aastal Amsterdami lepingule (7) lisatud protokollidega. 12. mail 1999 võeti vastu nõukogu otsus, millega määrati kooskõlas Euroopa Ühenduse asutamislepingu ja Euroopa Liidu lepingu asjaomaste sätetega kindlaks iga sellise sätte ja otsuse õiguslik alus, millest Schengeni acquis' koosneb.
            1. maist 2004 on Euroopa Liidu lepingule ja Euroopa Ühenduse asutamislepingule lisatud protokolliga (edaspidi „Schengeni protokoll”) Euroopa Liidu raamistikku integreeritud Schengeni acquis' sätted ning Schengeni acquis'l põhinevad või sellega muul viisil seotud aktid Tšehhi Vabariigile, Eesti Vabariigile, Küprose Vabariigile, Läti Vabariigile, Leedu Vabariigile, Ungarile, Malta Vabariigile, Poola Vabariigile, Sloveenia Vabariigile ja Slovaki Vabariigile siduvad. Need liikmesriigid said Schengeni ala täisliikmeks 21. detsembril 2007.
            Küpros on Schengeni lepingu rakendamise konventsiooni osaline, kuid kasutab talle 2003. aasta ühinemisaktiga tehtud erandit.
            Bulgaaria Vabariik ja Rumeenia ühinesid Euroopa Liiduga 1. jaanuaril 2007. Nimetatud kuupäevast alates on Schengeni acquis ning selle alusel vastu võetud ja sellega muul viisil seotud õigusaktid tema suhtes siduvad 2005. aasta ühinemisaktiga ette nähtud erandiga.
            Horvaatia ühines Euroopa Liiduga 1. juulil 2013 ja kohaldab Schengeni acquis'd 2011. aasta ühinemisaktiga ette nähtud erandiga.
            Schengeni acquis' teatavaid sätteid kohaldatakse alates uute riikide ühinemisest ELiga. Muid sätteid kohaldatakse kõnealustes liikmesriikides ainult nõukogu sellekohase otsuse alusel. Nõukogu võtab vastu otsuse piirikontrollide kaotamise kohta pärast seda, kui ta on vastavalt Schengeni hindamiskorrale ja pärast konsulteerimist Euroopa Parlamendiga kontrollinud, kas asjaomases riigis on täidetud acquis' kõigi osade rakendamise tingimused.
            Schengeni alaga on ühinenud veel mõned Euroopa riigid. 18. mail 1999 sõlmisid Norra Kuningriik ja Islandi Vabariik liikmesriikidega assotsieerimislepingu, (8) eesmärgiga samuti ühineda Schengeni konventsiooniga.
            2004. aastal sõlmis Šveitsi Konföderatsioon Euroopa Liidu ja Euroopa Ühendusega lepingu riigi ühinemise kohta Schengeni acquis' sätete rakendamise, kohaldamise ja edasiarendamisega (9). 12. detsembril 2008 sai Šveits selle lepingu alusel Schengeni ala liikmeks.
            2008. aastal kirjutas Liechtensteini Vürstiriik alla Euroopa Liidu, Euroopa Ühenduse ja Šveitsi Konföderatsiooni ja Liechtensteini Vürstiriigi vahelisele protokollile, mis käsitleb Liechtensteini Vürstiriigi ühinemist Euroopa Liidu, Euroopa Ühenduse ja Šveitsi Konföderatsiooni vahelise lepinguga Šveitsi Konföderatsiooni ühinemise kohta Schengeni acquis' rakendamise, kohaldamise ja edasiarendamisega (10)19. detsembril 2011 sai Liechtenstein selle protokolli alusel Schengeni ala liikmeks.
            
               Teise põlvkonna Schengeni infosüsteem (SIS II)
            
            SIS II, mis loodi vastavalt määrusele (EÜ) nr 1987/2006 (SIS II määrus) ja otsusele 2007/533/JSK, mis käsitleb teise põlvkonna Schengeni infosüsteemi (SIS II) loomist, toimimist ja kasutamist (SIS II otsus), (edaspidi ühiselt „SIS II õigusaktid”) ning Euroopa Parlamendi ja nõukogu määrusele (EÜ) nr 1986/2006, (11) on ühine infosüsteem, mis võimaldab liikmesriikide pädevatel asutustel teha teavet vahetades koostööd ja on oluline vahend Euroopa Liidu raamistikku integreeritud Schengeni acquis' sätete kohaldamisel. Neid õigusakte kohaldatakse alates 9. aprillist 2013 ja seega muutus kehtetuks Schengeni lepingu rakendamise konventsiooni IV jaotis. SIS II asendab esimese põlvkonna Schengeni infosüsteemi, mis käivitati 1995. aastal ning mille tegevust pikendati 2005. ja 2007. aastal.
            SIS II eesmärk on vastavalt SIS II õigusaktide artiklile 1 „tagada kõrgetasemeline turvalisus Euroopa Liidu vabadusel, turvalisusel ja õigusel rajaneval alal, sealhulgas säilitada avalik julgeolek ja avalik kord ning kindlustada turvalisus liikmesriikide territooriumidel, ning kohaldada EÜ asutamislepingu kolmanda osa IV jaotise sätteid isikute liikumise kohta liikmesriikide territooriumidel, kasutades kõnealuse süsteemi kaudu edastatavat teavet”.
            Kooskõlas SIS II õigusaktidega võimaldab SIS II automatiseeritud konsultatsioonimenetluse teel järgmistel asutustel juurde pääseda hoiatusteadetele isikute ja esemete kohta:
            
                        a)
                     
                     
                        piirikontrolli eest vastutavad asutused vastavalt Euroopa Parlamendi ja nõukogu määrusele (EÜ) nr 562/2006 (12);
                     
                  
                        b)
                     
                     
                        muud riigisisest politsei- ja tollikontrolli tegevad ja koordineerivad asutused;
                     
                  
                        c)
                     
                     
                        riiklikud õigusasutused ja neid koordineerivad asutused;
                     
                  
                        d)
                     
                     
                        viisade väljaandmise eest vastutavad asutused, viisataotluste läbivaatamise eest vastutavad keskasutused, asutused, kes vastutavad elamislubade andmise ja kolmandate riikide kodanikke käsitlevate õigusnormide kohaldamise eest seoses isikute liikumist käsitlevate liidu õigusaktide kohaldamisega;
                     
                  
                        e)
                     
                     
                        sõidukite registreerimistunnistusi väljaandvad asutused (vastavalt määrusele (EÜ) nr 1986/2006).
                     
                  Kooskõlas SIS II otsusega on ka Europolil ja Eurojustil juurdepääs teatavatesse kategooriatesse kuuluvatele hoiatusteadetele.
            SIS II koosneb järgmistest osadest:
            
                        1.
                     
                     
                        keskinfosüsteem (edaspidi „keskne SIS II”), mis koosneb järgmistest osadest:
                        
                                    a)
                                 
                                 
                                    tehnilise abi üksus (edaspidi „CS-SIS”), mis sisaldab andmebaasi (edaspidi „SIS II andmebaas”);
                                 
                              
                                    b)
                                 
                                 
                                    ühtne riiklik liides (edaspidi „NI-SIS”);
                                 
                              
                  
                        2.
                     
                     
                        iga liikmesriigi riiklik süsteem (edaspidi „N.SIS II”), mis koosneb keskse SIS II-ga ühenduses olevatest riiklikest andmesüsteemidest. N.SIS II võib sisaldada andmefaili (edaspidi „riiklik koopia”), mis omakorda sisaldab SIS II andmebaasi täielikku või osalist koopiat;
                     
                  
                        3.
                     
                     
                        tugisüsteemi CS-SIS ja liidese NI-SIS vaheline sideinfrastruktuur, millega luuakse SIS II andmetele ja allpool määratletud SIRENE büroode vaheliseks andmevahetuseks ette nähtud krüpteeritud virtuaalne võrk.
                     
                  1.   SIRENE BÜROOD JA TÄIENDAV TEAVE
            1.1.   SIRENE büroo
            
            SIS II sisaldab ainult hädavajalikku teavet (st hoiatusteateid), mis võimaldab isikut või eset tuvastada ning võtta vajalikke meetmeid. Vastavalt SIS II õigusaktidele vahetavad liikmesriigid kas kahepoolselt või mitmepoolselt täiendavat hoiatusteadete alast teavet, mis on vajalik teatavate SIS II õigusaktides ettenähtud sätete rakendamiseks ja SIS II töökindluse tagamiseks.
            Kõnealusele struktuurile, mis loodi täiendava teabe vahetamiseks, anti nimeks „SIRENE”, mis on akronüüm inglisekeelsest mõistest (Supplementary Information Request at the National Entries — täiendava teabe taotlemine riiklikest kannetest).
            SIS II õigusaktide ühise artikli 7 lõike 2 kohaselt asutab iga liikmesriik riikliku SIRENE büroo. Büroo töötab ööpäev läbi ja seitse päeva nädalas ning on liikmesriikidele ainus kontaktpunkt, mille kaudu vahetatakse hoiatusteadete sisestamisega seotud täiendavat teavet ja millega võimaldatakse võtta asjakohased meetmed SIS II sisestatud ja kokkulangevuse tulemusena leitud isikute ja esemete suhtes. Vastavalt SIS II õigusaktide artiklile 8 on SIRENE büroode üks peaülesannetest (13) tagada täiendava teabe vahetamine vastavalt käesolevale SIRENE käsiraamatule järgmistel juhtudel:
            
                        a)
                     
                     
                        selleks, et võimaldada liikmesriikidel üksteisega konsulteerida või üksteist hoiatusteate sisestamisest teavitada (nt kui sisestatakse vahi alla võtmist käsitlev hoiatusteade);
                     
                  
                        b)
                     
                     
                        pärast kokkulangevust, et võimaldada võtta asjakohane meede (nt positiivne võrdlustulemus);
                     
                  
                        c)
                     
                     
                        juhul kui nõutavat meedet ei saa võtta (nt lipu lisamisel);
                     
                  
                        d)
                     
                     
                        juhul kui küsimus on SIS II andmete kvaliteedis (nt kui andmeid on lisatud ebaseaduslikult või andmetes on faktivead), sealhulgas väljaminevate ja sissetulevate hoiatusteadete valideerimine, kui see on ette nähtud siseriiklikus õiguses;
                     
                  
                        e)
                     
                     
                        hoiatusteadete ühilduvuse ja järjestuse küsimuste lahendamise korral (nt korduva hoiatusteate kontrollimisel);
                     
                  
                        f)
                     
                     
                        andmesubjekti õiguste teostamise korral, eelkõige seoses õigusega tutvuda andmetega.
                     
                  Liikmesriikidel soovitatakse struktureerida rahvusvahelise politseikoostöö eest vastutavate riiklike asutuste (sealhulgas SIRENE büroode) tegevus nii, et välditakse pädevuskonflikti ja töö dubleerimist.
            1.2.   SIRENE käsiraamat
            
            SIRENE käsiraamat on juhiste kogu, milles kirjeldatakse üksikasjalikult eeskirju ja menetlusi, mille alusel toimub täiendava teabe kahe- või mitmepoolne vahetamine.
            1.3.   SIRENE käsiraamatu liited
            
            SIRENE käsiraamatus on asjakohane esitada teatavad tehnilist laadi eeskirjad, mis mõjutavad otseselt lõppkasutajate tööd liikmesriikides, sealhulgas SIRENE büroodes. Seetõttu sätestatakse käsiraamatu liidetes muu hulgas transliteratsioonireeglid, kooditabelid, täiendava teabe edastamise vormid ja muud andmete töötlemise tehnilised rakendusmeetmed.
            1.4.   Schengeni acquis' nõuetekohast kohaldamist ja head tava käsitlevate soovituste kataloog (Schengeni infosüsteem)
            
            Kataloogi ülesanne on anda liikmesriikidele kogemustel põhinevaid õiguslikult mittesiduvaid soovitusi ja tutvustada head tava. Seda võib kasutada ka abimaterjalina SIS II õigusaktide nõuetekohase rakendamise hindamisel. Seetõttu tuleks kataloogi võimalikult täielikult järgida.
            1.5.   SIRENE büroode roll Euroopa Liidu politseikoostöös
            
            Täiendava teabe vahetamine ei takista SIRENE büroosid täitmast rahvusvahelise politseikoostöö valdkonnaga seotud ülesandeid, mis on neile antud selliste siseriiklike õigusaktidega, millega rakendatakse muid Euroopa Liidu õigusakte.
            SIRENE büroodele võib anda lisaülesandeid eelkõige selliste siseriiklike õigusaktidega, millega rakendatakse raamotsust 2006/960/JSK, Schengeni konventsiooni artiklitega 39 ja 46 niivõrd, kuivõrd neid ei ole asendatud raamotsusega 2006/960/JSK, Schengeni konventsiooni artiklitega 40 või 41, või juhul, kui teave kuulub vastastikuse õigusabi valdkonda.
            Kui SIRENE büroo saab teiselt SIRENE büroolt taotluse, mis siseriikliku õiguse kohaselt ei kuulu tema pädevusse, edastab ta selle viivitamata pädevale asutusele ja teavitab sellest taotluse esitanud SIRENE bürood. Vajaduse korral aitab ta taotluse esitanud SIRENE bürood suhtluses asjaomase pädeva asutusega.
            1.5.1.   SIS II andmete ja täiendava teabe edastamine kolmandatele riikidele või rahvusvahelistele organisatsioonidele
            
            Vastavalt SIS II määruse artiklile 39 ja SIS II otsuse artiklile 54 ei edastata kõnealuse kahe õigusakti kohaldamisel SIS II-s töödeldavaid andmeid kolmandatele riikidele ega rahvusvahelistele organisatsioonidele ega tehta neid neile kättesaadavaks. Seda keeldu kohaldatakse täiendava teabe edastamise suhtes kolmandatele riikidele või rahvusvahelistele organisatsioonidele. SIS II otsuse artiklis 55 on sätestatud erand kõnealusest üldreeglist seoses varastatud, ebaseaduslikult omastatud, kaotatud või kehtetuks tunnistatud passe käsitlevate andmete vahetamisega Interpoliga vastavalt kõnealuses artiklis sätestatud tingimustele.
            1.6.   SIRENE büroode ja Europoli vahelised suhted
            
            Vastavalt SIS II otsuse artiklitele 26, 36 ja 38 on Europolil juurdepääsuõigus SIS II sisestatud andmetele ning õigus neid infosüsteemis vahetult otsida. Europol võib Europoli otsuse (14) kohaselt nõuda asjaomaselt liikmesriigilt lisateavet. Selleks et tagada SIRENE büroo teavitamine SIS II hoiatusteadetega seotud täiendava teabe vahetamisest Europoli ja riikide Europoli üksuste vahel, soovitatakse kooskõlas siseriikliku õigusega algatada Europoli ja riigi Europoli üksuse vaheline koostöö. Erandjuhtudel, kui riigi SIS II hoiatusteateid käsitlev suhtlus toimub riikliku Europoli üksuse kaudu, peaksid seda teadma kõik suhtluse osapooled, eelkõige SIRENE büroo, et vältida segadust.
            1.7.   SIRENE büroode ja Eurojusti vahelised suhted
            
            Vastavalt SIS II otsuse artiklitele 26, 32, 34 ja 38 on Eurojusti riiklikel liikmetel ja nende assistentidel juurdepääsuõigus SIS II sisestatud andmetele ning õigus neid infosüsteemis vahetult otsida. Kooskõlas siseriikliku õigusega tuleb alustada nendega koostööd, et tagada sujuv teabevahetus kokkulangevuse korral. Eelkõige peaks SIRENE büroo olema Eurojusti riiklikele liikmetele ja nende assistentidele kontaktpunkt SIS II hoiatusteadetega seotud täiendava teabe vahetamisel.
            1.8.   SIRENE büroode ja Interpoli vahelised suhted
                (15)
            
            SIS II eesmärk ei ole Interpoli asendada ega dubleerida. Kuigi ülesanded võivad kattuda, erinevad Schengeni kohased liikmesriikidevahelised tegevus- ja koostööpõhimõtted märkimisväärselt Interpoli vastavatest põhimõtetest. Seetõttu on vaja luua koostööeeskirjad SIRENE büroode ja Interpoli riiklike keskbüroode (NCB) vaheliseks koostööks riiklikul tasandil.
            Lähtutakse järgmistest põhimõtetest.
            1.8.1.   SIS II teadete prioriteetsus Interpoli teadete ees
            
            Liikmesriikide esitatud hoiatusteadete puhul on SIS II hoiatusteated ja kõikvõimaliku teabe vahetamine nimetatud hoiatusteadete kohta prioriteetne Interpoli teadete ja teabevahetuse ees. See on eriti tähtis juhul, kui hoiatusteated on omavahel vastuolus.
            1.8.2.   Sidekanali valik
            
            Järgitakse põhimõtet, et Schengeni hoiatusteated on ülimuslikud liikmesriikide esitatud Interpoli teadete ees, ning tagatakse, et seda põhimõtet järgivad ka liikmesriikides asuvad Interpoli riiklikud keskbürood. Kui SIS II hoiatusteade on loodud, edastab SIRENE büroo kogu teabe teate, sealhulgas selle sisestamise eesmärgi ja vajalike meetmete võtmise kohta. Kui liikmesriik tahab sidekanalit vahetada, peab ta eelnevalt teiste pooltega konsulteerima. Selline kanalivahetus on võimalik vaid erijuhtudel.
            1.8.3.   Interpoli kasutamine ja Interpoli teadete levitamine Schengeni riikides
            
            Arvestades SIS II teadete prioriteetsust Interpoli teadete ees, tuleb Interpoli teateid kasutada üksnes erandlikel juhtudel (nt kui SIS II õigusaktidega ei ole ette nähtud, et SIS II tuleb sisestada hoiatusteade, hoiatusteate sisestamine ei ole tehnilistel põhjustel võimalik või SIS II hoiatusteate koostamiseks ei ole kogu vajalikku teavet). Vältida tuleks Schengeni ruumis paralleelsete hoiatusteadete esitamist SIS II ja Interpoli kaudu. Interpoli kanalite kaudu levitatavad teated, mis hõlmavad kas täielikult või osaliselt Schengeni ala, peavad sisaldama järgmist märkust: „välja arvatud Schengeni riigid”.
            1.8.4.   Kokkulangevus ja hoiatusteate kustutamine
            
            Selleks et tagada SIRENE büroo roll SIS II sisestatud teabe kvaliteedi kontrollimise koordinaatorina, peavad liikmesriigid tagama, et SIRENE bürood ja Interpoli riiklikud keskbürood teavitavad üksteist kokkulangevustest ja hoiatusteadete kustutamisest.
            1.8.5.   Koostöö parandamine SIRENE büroode ja Interpoli riiklike keskbüroode vahel
            
            Kooskõlas siseriikliku õigusega võtab iga liikmesriik kõik vajalikud meetmed tagamaks, et SIRENE büroo ja Interpoli riikliku keskbüroo vahel toimub riiklikul tasandil tõhus teabevahetus.
            1.9.   Standardid
            
            SIRENE büroode kaudu tehtav koostöö tugineb järgmistele põhinõuetele:
            1.9.1.   Kättesaadavus
            
            Selleks et reageerida punktis 1.13 ette nähtud ajavahemiku jooksul, on SIRENE bürood avatud iga päev ööpäev läbi. Ühtlasi on ööpäev läbi ja seitse päeva nädalas kättesaadavad tehniline ja õiguslik analüüs, tugi ja lahendused.
            1.9.2.   Järjepidevus
            
            Kõik SIRENE bürood töötavad välja sisemise struktuuri, mis tagab juhtimise, töötajate ja tehnilise infrastruktuuri järjepidevuse.
            1.9.3.   Konfidentsiaalsus
            
            Vastavalt SIS II õigusaktide ühisele artiklile 11 kohaldatakse asjaomaseid riiklikke ametisaladuse hoidmise eeskirju või muid samaväärseid konfidentsiaalsuskohustusi kõigi SIRENE töötajate suhtes. Neid kohustusi kohaldatakse ka pärast seda, kui töötajad on oma ameti- või töökohalt lahkunud.
            1.9.4.   Juurdepääs
            
            Täiendava teabe edastamise kohustuse täitmiseks peab SIRENE töötajatel olema otsene või kaudne juurdepääs kogu asjaomasele riigisisesele teabele ja eksperdiabile.
            1.10.   Teavitamine
            
            1.10.1.   Suhtluskeel
            
            SIRENE büroode vahelistes kahepoolsetes suhetes parimate tulemuste saavutamiseks kasutatakse keelt, mis on mõistetav mõlemale poolele.
            1.10.2.   Andmevahetus SIRENE büroode vahel
            
            SIRENE büroode vahelise andmevahetuse tehnilised nõuded on sätestatud dokumendis „Andmevahetus SIRENE büroode vahel”. Neid juhiseid tuleb järgida.
            1.10.3.   Võrk, teated ja postkastid
            
            Vastavalt SIS II õigusaktide ühise artikli 4 lõike 1 punktile c ja ühise artikli 8 lõikele 1 kasutavad SIRENE bürood krüpteeritud virtuaalset võrku, mis on ette nähtud üksnes SIS II andmetele ja täiendava teabe vahetamiseks SIRENE büroode vahel. Ainult juhul, kui kõnealune kanal ei ole kättesaadav, võib kasutada muud piisavalt turvalist sobivat sidevahendit. Võimalus sidevahendit valida tähendab, et sidevahend määratakse iga juhtumi puhul eraldi, arvestades tehnilisi võimalusi ning sidevahenditele esitatavaid julgeoleku- ja kvaliteedinõudeid.
            Kirjalikud teated jagatakse kahte kategooriasse: vabas vormis tekst ja standardvormid. 3. liites kirjeldatakse vorme, mida SIRENE büroo teadete edastamiseks kasutab, esitatakse juhiseid väljade sisu kohta ning osutatakse, kas välja täitmine on kohustuslik või mitte.
            Eespool nimetatud võrgus seatakse sisse neli postkasti vabas vormis teadete ja SIRENE vormide vahetamiseks.
            
                        Postkast
                     
                     
                        E-posti aadress
                     
                     
                        Eesmärk
                     
                  
                        Operatiivne
                     
                     
                        oper@xx.sirenemail2.eu
                     
                     
                        Kasutatakse vormide ja manuste vahetamiseks SIRENE büroode vahel
                     
                  
                        Tehniline
                     
                     
                        tech@xx.sirenemail2.eu
                     
                     
                        Kasutatakse SIRENE büroode tehnilise abi töötajate vaheliseks e-kirjavahetuseks
                     
                  
                        SIRENE juhataja
                     
                     
                        director@xx.sirenemail2.eu
                     
                     
                        Kasutatakse SIRENE büroode juhatajate vaheliseks e-kirjavahetuseks
                     
                  
                        E-post
                     
                     
                        message@xx.sirenemail2.eu
                     
                     
                        Kasutatakse vabas vormis tekstiteadete vahetamiseks SIRENE büroode vahel
                     
                  Testimise jaoks on loodud teine domeen (16) (testxx.sirenemail2.eu), milles võib testimise eesmärgil luua eespool loetletud postkastide teisikud, ilma et see häiriks tegelikku teatevahetust ja töökeskkonda.
            SIRENE postkastide ja SIRENE vormide edastamise kohta kohaldatakse dokumendis DEBS esitatud üksikasjalikke eeskirju.
            SIRENE töövoo süsteemiga (vt punkt 1.12) jälgitakse, kas operatiivsesse ja e-posti postkasti („oper” ja „message”) on saabunud vorme, nendega seotud e-kirju ja manuseid. Kiireloomulised kirjad saadetakse ainult operatiivsesse postkasti.
            1.10.4.   Suhtlus erandlikes olukordades
            
            Kui tavapäraseid teabekanaleid ei saa kasutada ning standardvormis teateid on vaja saata näiteks faksi teel, kasutatakse dokumendis DEBS kirjeldatud menetlust.
            1.11.   SIRENE aadressiraamat (SAB)
            
            SIRENE büroode kontaktandmed ja vastastikuseks suhtluseks ning koostööks vajalik teave kogutakse ja avaldatakse SIRENE aadressiraamatus (SAB). SIRENE aadressiraamatu ajakohastab komisjon, kes annab ajakohastatud aadressiraamatu välja vähemalt kaks korda aastas. SIRENE bürood tagavad, et:
            
                        a)
                     
                     
                        SABis olevat teavet ei avaldata kolmandatele isikutele;
                     
                  
                        b)
                     
                     
                        SIRENE töötajad tunnevad ja kasutavad SABi;
                     
                  
                        c)
                     
                     
                        SABi andmetes tehtud muudatused tehakse viivitamata komisjonile teatavaks.
                     
                  1.12.   SIRENE töövoosüsteem
            
            SIRENE büroo saab oma tööd kõige paremini juhtida arvutipõhise juhtimissüsteemiga (töövoosüsteemiga), millega automatiseeritakse suurema osa igapäevaste töövoogude juhtimine.
            SIRENE bürool võib olla mujal asuv varuarvuti ja -andmebaasisüsteem, mis võimaldab töövoo toimimist ka juhul, kui SIRENE büroos tekib tõsine hädaolukord. Varusüsteemil peaks olema piisav varutoide ja sidevahendid.
            SIRENE töövoo pideva toimimise tagamiseks peaks sellel olema piisav IT-tugi.
            1.13.   Vastamistähtaeg
            
            SIRENE büroo vastab teiste liikmesriikide SIRENE büroode kaudu hoiatusteadetega seotud teabe saamise ja kokkulangevusmenetluse algatamise taotlustele nii kiiresti kui võimalik. Igal juhul peab vastuse andma 12 tunni jooksul. (vt ka punkt 1.13.1., milles käsitletakse kiireloomulisuse märkimist SIRENE vormidel).
            Igapäevatöös sõltuvad prioriteedid hoiatusteadete liikidest ja juhtumite olulisusest.
            1.13.1.   Kiireloomulisuse märkimine SIRENE vormidel ning kiire kokkulangevusest teatamine
            
            SIRENE vormidele, millega taotluse saanud SIRENE büroo peab esmajärjekorras tegelema, võib väljale 311 („Important notice” — oluline teade) teha märke „URGENT” (kiire), millele lisatakse kiireloomulisuse põhjus. Kiireloomulisuse põhjuse kohta esitatakse selgitus SIRENE vormi asjakohasel väljal. Telefonisuhtlust ja teadete edastamist telefoni teel võib kasutada ka olukorras, kus tegutseda on vaja kiiresti.
            Kui kiireloomulise või tähtsa juhtumi puhul tuvastatakse hoiatusteatega kokkulangevus, teavitab kokkulangevuse tuvastanud liikmesriigi SIRENE büroo pärast vormi G saatmist hoiatusteate esitanud SIRENE bürood kokkulangevusest vajaduse korral ka telefoni teel.
            1.14.   Transliteratsiooni- ja transkriptsioonireeglid
            
            Transliteratsiooni- ja transkriptsioonireeglid on esitatud 1. liites. SIRENE büroode vahelises suhtluses tuleb neid reegleid täita (vt ka punkt 2.10 isikunimede sisestamise kohta).
            1.15.   Andmete kvaliteet
            
            Vastavalt SIS II õigusaktide artikli 7 lõikele 2 koordineerib SIRENE büroo SIS II sisestatud teabe kvaliteedi kontrollimist. Selle ülesande täimiseks peaks SIRENE bürool olema vajalik üleriigiline pädevus. Seetõttu tuleks teha riigi tasandil andmete kvaliteedi audit, mis hõlmab hoiatusteadete/kokkulangevuste suhte ja andmete sisu analüüsi.
            Andmekvaliteedi kontrollimise kooskõlastamiseks peab igal SIRENE bürool olema vajalik IT-tugi ja vajalikud süsteemisisesed õigused.
            Koostöös riikliku SIRENE bürooga tuleb välja töötada riiklikud standardid kasutajate koolitamiseks andmekvaliteedi põhimõtete ja tavade alal. Liikmesriigid võivad soovitada SIRENE büroode töötajatel osaleda kõikide hoiatusteateid sisestavate asutuste koolitamisel ning juhtima tähelepanu andmete kvaliteedile ja SIS II kasutamise maksimeerimisele.
            1.16.   Arhiveerimine
            
            
                        a)
                     
                     
                        Iga liikmesriik määrab kindlaks teabe säilitamise tingimused.
                     
                  
                        b)
                     
                     
                        Hoiatusteate esitanud liikmesriigi SIRENE büroo tagab teistele liikmesriikidele pideva juurdepääsu kogu teabele oma hoiatusteadete kohta, sealhulgas esitab viite otsusele, mille alusel hoiatusteade sisestati.
                     
                  
                        c)
                     
                     
                        Kõikide SIRENE büroode arhiivid peavad võimaldama asjaomast teavet kiiresti kätte saada, et mitte ületada teabeedastuse väga lühikesi tähtaegu.
                     
                  
                        d)
                     
                     
                        Kooskõlas SIS II õigusaktide artikli 12 lõikega 4 hoitakse teabevahetuse tulemusel SIRENE büroo failides säilitatavaid isikuandmeid ainult nii kaua, kui on vaja selle eesmärgi saavutamiseks, milleks need andmed esitati. Need andmed kustutatakse üldjoontes kohe pärast vastava hoiatusteate SIS II-st kustutamist ja igal juhul hiljemalt ühe aasta möödumisel kõnealuse hoiatusteate kustutamisest. Andmeid, mis on seotud liikmesriigi sisestatud konkreetse hoiatusteatega või sellise hoiatusteatega, millega seoses on liikmesriigi territooriumil võetud meetmeid, võib kooskõlas siseriikliku õigusega siiski säilitada kauem;
                     
                  
                        e)
                     
                     
                        muude liikmesriikide saadetud täiendavat teavet säilitatakse vastavalt vastuvõtva liikmesriigi isikuandmete kaitset käsitlevatele õigusaktidele. Vastavalt SIS II õigusaktide ühisele artiklile 12 kohaldatakse ka direktiivi 95/46/EÜ ning raamotsust 2008/977/JSK.
                     
                  
                        f)
                     
                     
                        Teave identiteedi väärkasutuse kohta kustutatakse pärast seda, kui asjaomane hoiatusteade on kustutatud.
                     
                  
                        g)
                     
                     
                        Arhiivi kasutamist dokumenteeritakse ja kontrollitakse ning arhiivi saavad kasutada ainult asjaomased töötajad.
                     
                  1.17.   Töötajad
            
            Kui töötajatel on palju kogemusi, on nad võimelised omal algatusel tegutsema ja suudavad seetõttu juhtumeid tõhusalt lahendada. Sellest tulenevalt on soovitav vähene tööjõu voolavus, mis nõuab juhtkonna ühemõttelist toetust sellise detsentraliseeritud töökeskkonna loomisele. Liikmesriikidel soovitatakse võtta asjakohaseid meetmeid oskuste ja kogemuste kaotsimineku vältimiseks tööjõu voolavuse tõttu.
            1.17.1.   SIRENE büroode juhatajad
            
            Kõikide SIRENE büroode juhatajad peaksid kohtuma vähemalt kaks korda aastas, et hinnata büroodevahelise koostöö kvaliteeti, võtta raskuste ilmnemisel vajalikke tehnilisi ja organisatsioonilisi meetmeid ning vajaduse korral täpsustada menetlusi. SIRENE büroode juhatajate kohtumise korraldab Euroopa Liidu Nõukogu eesistujariik.
            1.17.2.   SIRENE kontaktisik (SIRCoP)
            
            Juhul kui standardmenetlused osutuvad ebapiisavaks, võib SIRENE kontaktisikule (SIRCoP) anda lahendamiseks juhtumid, millega tegelemine on keeruline, problemaatiline või tundlik, ning kui küsimuse lahendamiseks on vaja saada andmete kvaliteedi kohta kinnitust ja/või olla pikemaajalises ühenduses teise SIRENE bürooga. Selliste juhtumite korral tuleks üldjuhul kasutada seitse päeva nädalas ööpäev läbi osutatavat valveteenust.
            SIRENE kontaktisik võib esitada ettepanekuid kvaliteedi parandamiseks ja kirjeldada selliste probleemide lahendamise võimalusi pikemaajalises perspektiivis.
            Üldjuhul saab SIRENE kontaktisik võtta teise SIRENE kontaktisikuga ühendust üksnes töö ajal.
            Iga-aastase statistilise aruande koostamise raames korraldatakse järgmisi näitajaid hõlmav iga-aastane hindamine, nagu on ette nähtud 5. liites:
            
                        a)
                     
                     
                        SIRENE kontaktisiku sekkumiste arv liikmesriigi kohta;
                     
                  
                        b)
                     
                     
                        kontakteerumise põhjus;
                     
                  
                        c)
                     
                     
                        sekkumise tulemus aruandlusperioodil kättesaadava teabe põhjal.
                     
                  1.17.3.   Teadmised
            
            SIRENE büroo töötajad peavad oskama paljusid keeli ja ühe vahetuse personal peab suutma suhelda kõikide teiste SIRENE büroodega.
            SIRENE büroo töötajatel peavad olema vajalikud teadmised järgmistes valdkondades:
            
                        —
                     
                     
                        riikide, Euroopa ja rahvusvaheline õigus;
                     
                  
                        —
                     
                     
                        oma riigi õiguskaitseasutused ning
                     
                  
                        —
                     
                     
                        riikide ja Euroopa sisserände haldamise ja kohtusüsteemid.
                     
                  Neil peab olema õigus tegeleda iseseisvalt mis tahes sissetuleva juhtumiga.
            Töötajatel, kes on tööl väljaspool tavatööaega, peavad olema sama pädevus, teadmised ja volitused ning neil peaks olema võimalus pöörduda ekspertide poole, kes on kättesaadavad telefoni teel.
            SIRENE bürool peaks olema nii tava- kui ka erandjuhtumeid hõlmav õigusalane pädevus. Sõltuvalt juhtumist võib sellise pädevusega olla mõni vajaliku õigusalase väljaõppega töötaja või õigusasutuse ekspert.
            1.17.4.   Koolitus
            
            
               Riigi tasand
            
            Riigi tasandil koolitatakse töötajaid piisavalt, et tagada nende vastavus käesolevas käsiraamatus esitatud nõuetele. Enne loa saamist SIS II-s säilitatavate andmete töötlemiseks peavad töötajad läbima andmete turvalisust ja andmekaitset käsitlevate eeskirjade alase nõuetekohase väljaõppe ning neile jagatakse teavet kõigist asjakohastest kuritegudest ja karistustest.
            
               Euroopa tasand
            
            Vähemalt üks kord aastas korraldatakse ühiseid koolituskursuseid, et edendada SIRENE büroode vahelist koostööd, võimaldades töötajatel kohtuda kolleegidega teistest SIRENE büroodest, jagada teavet riiklike töömeetodite kohta ning ühtlustada ja võrdsustada teadmiste taset. Lisaks suurendavad nimetatud koolituskursused töötajate teadlikkust oma töö ja vastastikuse solidaarsuse tähtsusest liikmesriikide ühise julgeoleku tagamisel.
            Koolituse korraldamisel tuleb lähtuda SIRENE koolitajate käsiraamatust.
            Euroopa Parlamendi ja nõukogu määruse (EL) nr 1077/2011 (17) artiklis 3 on sätestatud, et vabadusel, turvalisusel ja õigusel rajaneva ala suuremahuliste IT-süsteemide operatiivjuhtimise Euroopa amet (edaspidi „amet”) täidab SIS II puhul eelkõige SIRENE töötajate poolse tehnilise kasutuse alase koolitamisega seotud ülesandeid.
            1.17.5.   Töötajate vahetus
            
            Kui võimalik, korraldavad SIRENE bürood teiste SIRENE büroodega töötajate vahetamise vähemalt kord aastas. Nimetatud vahetuste eesmärk on parandada töötajate teadmisi töömeetodite kohta, näidata teiste SIRENE büroode tegevuse korraldust ning luua teiste liikmesriikide kolleegidega isiklikke kontakte.
            2.   ÜLDINE KORD
            Allpool kirjeldatud menetlusi kohaldatakse kõigi kategooriate hoiatusteadete suhtes. Konkreetse kategooria hoiatusteate puhul kasutatavat menetlust on kirjeldatud käesoleva käsiraamatu vastavas osas.
            2.1.   Mõisted
            
            
               „Hoiatusteate esitanud liikmesriik”— SIS II hoiatusteate sisestanud liikmesriik
            
               „Täideviiv liikmesriik”— liikmesriik, kes võtab vajalikud meetmed pärast kokkulangevuse tuvastamist
            
               „Baasvõrdlusmaterjali andev SIRENE büroo”— selle liikmesriigi SIRENE büroo, kellel on selle isiku sõrmejäljed või fotod, kelle kohta sisestas hoiatusteate mõni muu liikmesriik
            
               „Kokkulangevus”— SIS II tuvastatakse kokkulangevus
            
                        a)
                     
                     
                        kasutajapoolse otsingu tulemusel;
                     
                  
                        b)
                     
                     
                        kui otsinguga leitakse SIS II sisestatud välisriigi hoiatusteade;
                     
                  
                        c)
                     
                     
                        kui SIS II hoiatusteadet käsitlevad andmed vastavad otsinguandmetele ja
                     
                  
                        d)
                     
                     
                        kui kokkulangevuse tuvastamise tulemusena taotletakse edasiste meetmete võtmist.
                     
                  
               „Lipp”— kehtivuse peatamine terves riigis. Lipu võib lisada vahistamise, kadunud isikutega seotud ja kontrolli kohta sisestatud hoiatusteadetele juhul, kui liikmesriik on arvamusel, et hoiatusteate alusel meetme võtmine on vastuolus tema siseriikliku õiguse, rahvusvaheliste kohustuste või oluliste riiklike huvidega. Kui hoiatusteatele on lisatud lipp, ei võeta kõnealuse liikmesriigi territooriumil hoiatusteate alusel taotletud meedet.
            2.2.   Korduvad hoiatusteated (SIS II määruse artikli 34 lõige 6 ja SIS II otsuse artikli 49 lõige 6)
            
            Üks liikmesriik tohib ühe isiku või eseme kohta SIS II sisestada vaid ühe hoiatusteate.
            Seetõttu tuleks võimaluse ja vajaduse korral säilitada ühe ja sama isiku või eseme kohta tehtud teine ja järgnev hoiatusteade riiklikul tasandil, et need sisestada süsteemi juhul, kui esimene hoiatusteade aegub või kustutatakse.
            Mõnikord võivad eri liikmesriigid sisestada sama isiku või eseme kohta mitu hoiatusteadet. Oluline on, et selline olukord ei tekitaks kasutajate hulgas segadust ja neil oleks selge, milliseid meetmeid tuleb võtta, et hoiatusteadet sisestada, ja millist menetlust järgida kokkulangevuse korral. Seetõttu töötatakse välja menetlused, mis aitavad avastada, kas ühe isiku või eseme kohta on esitatud korduvaid hoiatusteateid, ning luuakse tähtsuse järjekord, mille alusel saab hoiatusteateid SIS II sisestada.
            Menetluses nähakse ette järgmist:
            
                        —
                     
                     
                        enne hoiatusteate sisestamist kontrollida, kas isik või ese on juba SIS II sisestatud;
                     
                  
                        —
                     
                     
                        konsulteerida teiste liikmesriikidega, kui hoiatusteate sisestamise tulemusena tekivad ühe isiku või eseme kohta korduvad hoiatusteated, mis ei sobi omavahel kokku.
                     
                  2.2.1.   Hoiatusteadete ühilduvus
            
            Mitu liikmesriiki võivad sama isiku või eseme kohta sisestada hoiatusteated korraga, kui need on ühilduvad.
            
               Isikuid käsitlevate hoiatusteadete ühilduvuse tabel
            
            
                        Tähtsuse järjekord
                     
                     
                        Vahistamist käsitlev hoiatusteade
                     
                     
                        Sisenemiskeeldu käsitlev hoiatusteade
                     
                     
                        Kadunud isikuga seotud hoiatusteade (kaitse)
                     
                     
                        Erikontrolli käsitlev hoiatusteade — viivitamata võetavad meetmed
                     
                     
                        Erikontrolli käsitlev hoiatusteade
                     
                     
                        Diskreetset kontrollimist käsitlev hoiatusteade — viivitamata võetavad meetmed
                     
                     
                        Diskreetse kontrollimise eesmärgil sisestatud hoiatusteade
                     
                     
                        Kadunud isikuga seotud hoiatusteade (asukoha teatamine)
                     
                     
                        Kohtumenetlusega seotud hoiatusteade
                     
                  
                        Vahistamist käsitlev hoiatusteade
                     
                     
                        jah
                     
                     
                        jah
                     
                     
                        jah
                     
                     
                        ei
                     
                     
                        ei
                     
                     
                        ei
                     
                     
                        ei
                     
                     
                        jah
                     
                     
                        jah
                     
                  
                        Sisenemiskeeldu käsitlev hoiatusteade
                     
                     
                        jah
                     
                     
                        jah
                     
                     
                        ei
                     
                     
                        ei
                     
                     
                        ei
                     
                     
                        ei
                     
                     
                        ei
                     
                     
                        ei
                     
                     
                        ei
                     
                  
                        Kadunud isikuga seotud hoiatusteade (kaitse)
                     
                     
                        jah
                     
                     
                        ei
                     
                     
                        jah
                     
                     
                        ei
                     
                     
                        ei
                     
                     
                        ei
                     
                     
                        ei
                     
                     
                        jah
                     
                     
                        jah
                     
                  
                        Erikontrolli käsitlev hoiatusteade — viivitamata võetavad meetmed
                     
                     
                        ei
                     
                     
                        ei
                     
                     
                        ei
                     
                     
                        jah
                     
                     
                        jah
                     
                     
                        ei
                     
                     
                        ei
                     
                     
                        ei
                     
                     
                        ei
                     
                  
                        Erikontrolli käsitlev hoiatusteade
                     
                     
                        ei
                     
                     
                        ei
                     
                     
                        ei
                     
                     
                        jah
                     
                     
                        jah
                     
                     
                        ei
                     
                     
                        ei
                     
                     
                        ei
                     
                     
                        ei
                     
                  
                        Diskreetset kontrollimist käsitlev hoiatusteade — viivitamata võetavad meetmed
                     
                     
                        ei
                     
                     
                        ei
                     
                     
                        ei
                     
                     
                        ei
                     
                     
                        ei
                     
                     
                        jah
                     
                     
                        jah
                     
                     
                        ei
                     
                     
                        ei
                     
                  
                        Diskreetse kontrollimise eesmärgil sisestatud hoiatusteade
                     
                     
                        ei
                     
                     
                        ei
                     
                     
                        ei
                     
                     
                        ei
                     
                     
                        ei
                     
                     
                        jah
                     
                     
                        jah
                     
                     
                        ei
                     
                     
                        ei
                     
                  
                        Kadunud isikuga seotud hoiatusteade (asukoha teatamine)
                     
                     
                        jah
                     
                     
                        ei
                     
                     
                        jah
                     
                     
                        ei
                     
                     
                        ei
                     
                     
                        ei
                     
                     
                        ei
                     
                     
                        jah
                     
                     
                        jah
                     
                  
                        Kohtumenetlusega seotud hoiatusteade
                     
                     
                        jah
                     
                     
                        ei
                     
                     
                        jah
                     
                     
                        ei
                     
                     
                        ei
                     
                     
                        ei
                     
                     
                        ei
                     
                     
                        jah
                     
                     
                        jah
                     
                  
               
            
               Esemeid käsitlevate hoiatusteadete ühilduvuse tabel
            
            
                        Tähtsuse järjekord
                     
                     
                        Tõendina kasutamise hoiatusteade
                     
                     
                        Kehtetuks tunnistatud reisidokument
                     
                     
                        Arestimise hoiatusteade
                     
                     
                        Erikontrolli käsitlev hoiatusteade — viivitamata võetavad meetmed
                     
                     
                        Erikontrolli käsitlev hoiatusteade
                     
                     
                        Diskreetset kontrollimist käsitlev hoiatusteade — viivitamata võetavad meetmed
                     
                     
                        Diskreetse kontrollimise eesmärgil sisestatud hoiatusteade
                     
                  
                        Tõendina kasutamise hoiatusteade
                     
                     
                        jah
                     
                     
                        jah
                     
                     
                        jah
                     
                     
                        ei
                     
                     
                        ei
                     
                     
                        ei
                     
                     
                        ei
                     
                  
                        Kehtetuks tunnistatud reisidokument
                     
                     
                        jah
                     
                     
                        jah
                     
                     
                        jah
                     
                     
                        ei
                     
                     
                        ei
                     
                     
                        ei
                     
                     
                        ei
                     
                  
                        Arestimise hoiatusteade
                     
                     
                        jah
                     
                     
                        jah
                     
                     
                        jah
                     
                     
                        ei
                     
                     
                        ei
                     
                     
                        ei
                     
                     
                        ei
                     
                  
                        Erikontrolli käsitlev hoiatusteade — viivitamata võetavad meetmed
                     
                     
                        ei
                     
                     
                        ei
                     
                     
                        ei
                     
                     
                        jah
                     
                     
                        jah
                     
                     
                        ei
                     
                     
                        ei
                     
                  
                        Erikontrolli käsitlev hoiatusteade
                     
                     
                        ei
                     
                     
                        ei
                     
                     
                        ei
                     
                     
                        jah
                     
                     
                        jah
                     
                     
                        ei
                     
                     
                        ei
                     
                  
                        Diskreetset kontrollimist käsitlev hoiatusteade — viivitamata võetavad meetmed
                     
                     
                        ei
                     
                     
                        ei
                     
                     
                        ei
                     
                     
                        ei
                     
                     
                        ei
                     
                     
                        jah
                     
                     
                        jah
                     
                  
                        Diskreetse kontrollimise eesmärgil sisestatud hoiatusteade
                     
                     
                        ei
                     
                     
                        ei
                     
                     
                        ei
                     
                     
                        ei
                     
                     
                        ei
                     
                     
                        jah
                     
                     
                        jah
                     
                  2.2.2.   Hoiatusteadete tähtsuse järjekord
            
            Omavahel ühildumatute isikuid käsitlevate hoiatusteadete tähtsuse järjekord on järgmine:
            
                        —
                     
                     
                        vahistamine üleandmise või väljaandmise eesmärgil (otsuse artikkel 26);
                     
                  
                        —
                     
                     
                        Schengeni alale sisenemise või seal viibimise keeld (määruse artikkel 24);
                     
                  
                        —
                     
                     
                        isiku kaitse alla võtmine (otsuse artikkel 32);
                     
                  
                        —
                     
                     
                        erikontroll — viivitamata võetavad meetmed (otsuse artikkel 36);
                     
                  
                        —
                     
                     
                        erikontroll (otsuse artikkel 36);
                     
                  
                        —
                     
                     
                        diskreetne kontrollimine — viivitamata võetavad meetmed (otsuse artikkel 36).
                     
                  
                        —
                     
                     
                        diskreetne kontrollimine (otsuse artikkel 36).
                     
                  
                        —
                     
                     
                        asukoha teatamine (otsuse artiklid 32 ja 34).
                     
                  Esemete kohta esitatud hoiatusteadete tähtsuse järjekord on järgmine:
            
                        —
                     
                     
                        tõenditena kasutamine (otsuse artikkel 38);
                     
                  
                        —
                     
                     
                        kehtetuks tunnistatud reisidokumendi arestimine (otsuse artikkel 38)
                     
                  
                        —
                     
                     
                        arestimine (otsuse artikkel 38);
                     
                  
                        —
                     
                     
                        erikontroll — viivitamata võetavad meetmed (otsuse artikkel 36);
                     
                  
                        —
                     
                     
                        erikontroll (otsuse artikkel 36);
                     
                  
                        —
                     
                     
                        diskreetne kontrollimine — viivitamata võetavad meetmed (otsuse artikkel 36).
                     
                  
                        —
                     
                     
                        diskreetne kontrollimine (otsuse artikkel 36).
                     
                  Kui kaalukate riiklike huvide tõttu on vaja käesolevast tähtsuse järjekorrast kõrvale kalduda, võib seda teha pärast konsulteerimist liikmesriikidega.
            2.2.3.   Ühilduvuse kontrollimine ja korduvate hoiatusteadete sisestamine
            
            Selleks et vältida mitme omavahel ühildumatu hoiatusteate sisestamist, tuleb täpselt eristada samalaadsete tunnustega isikuid ja esemeid. SIRENE büroode vahelised konsultatsioonid ja koostöö on seetõttu hädavajalikud ning iga liikmesriik kehtestab sobivad tehnilised menetlused, et avastada selliseid juhtumeid enne hoiatusteate esitamist.
            Kui hoiatusteate sisestamise taotlus on vastuolus sama riigi poolt sisestatud hoiatusteatega, tagab SIRENE büroo kooskõlas siseriikliku menetlusega, et SIS II jääb vaid üks hoiatusteade.
            Et kontrollida, kas ühe ja sama isiku või eseme kohta on sisestatud mitu hoiatusteadet, kohaldatakse järgmist menetlust.
            
                        a)
                     
                     
                        Korduvate hoiatusteadete väljaselgitamiseks võrreldakse omavahel järgmisi isiku või eseme samasuse tuvastamist võimaldavaid kirjelduselemente:
                        
                                    i)
                                 
                                 
                                    isiku puhul:
                                    
                                                —
                                             
                                             
                                                perekonnanimi,
                                             
                                          
                                                —
                                             
                                             
                                                eesnimi,
                                             
                                          
                                                —
                                             
                                             
                                                sünniaeg
                                             
                                          
                                                —
                                             
                                             
                                                sugu;
                                             
                                          
                              
                                    ii)
                                 
                                 
                                    sõiduki puhul:
                                    
                                                —
                                             
                                             
                                                VIN,
                                             
                                          
                                                —
                                             
                                             
                                                registrinumber ja registreerinud riik,
                                             
                                          
                                                —
                                             
                                             
                                                mark,
                                             
                                          
                                                —
                                             
                                             
                                                liik;
                                             
                                          
                              
                                    iii)
                                 
                                 
                                    lennuki puhul:
                                    
                                                —
                                             
                                             
                                                lennuki kategooria,
                                             
                                          
                                                —
                                             
                                             
                                                ICAO registreerimisnumber;
                                             
                                          
                              
                                    iv)
                                 
                                 
                                    laeva puhul:
                                    
                                                —
                                             
                                             
                                                laeva kategooria,
                                             
                                          
                                                —
                                             
                                             
                                                laevakerede arv,
                                             
                                          
                                                —
                                             
                                             
                                                laeva pardatähis (selle kasutamine on vabatahtlik, mitte kohustuslik);
                                             
                                          
                              
                                    v)
                                 
                                 
                                    konteineri puhul:
                                    
                                                —
                                             
                                             
                                                BIC-kood (18).
                                             
                                          
                              
                  
                        b)
                     
                     
                        Sõiduki või muu VIN numbri või registreerimisnumbriga eseme kohta uue hoiatusteate sisestamise kord vt punkt 8.2.1.
                     
                  
                        c)
                     
                     
                        Muude esemete puhul on kõige sobilikumad väljad korduva hoiatusteate tuvastamiseks kohustuslikud väljad, mida kõiki kasutab süsteem automaatsel võrdlusel.
                     
                  Punktis 8.2.1 (Ühe sõiduki kohta korduvate hoiatusteadete olemasolu kontroll) kirjeldatud menetlust kasutatakse SIS II sisestatud muud liiki esemete eristamiseks üksteisest juhul, kui selgub, et sarnastel esemetel on sama järjekorranumber.
            Kui kontrolli tulemusel selgub, et tegemist on kahe erineva isiku või eseme kirjeldusega, kiidab SIRENE büroo uue hoiatusteate sisestamise taotluse heaks (19).
            Kui hoiatusteadete kordumise kontrolli käigus selgub, et andmed on samad ning võivad olla seotud sama isiku või esemega, kuid hoiatusteated on omavahel ühildumatud, konsulteerib uut hoiatusteadet sisestada kavatsev SIRENE büroo hoiatusteate esitanud liikmesriigi SIRENE bürooga.
            Hoiatusteadete ühilduvust kontrollitakse järgmise korra kohaselt:
            
                        a)
                     
                     
                        enne teate sisestamist tuleb kontrollida omavahel ühildumatute hoiatusteadete olemasolu;
                     
                  
                        b)
                     
                     
                        kui tehakse kindlaks ühilduva hoiatusteate olemasolu, ei pea SIRENE bürood omavahel konsulteerima. Kui aga on vaja välja selgitada, kas hoiatusteade käsitleb sama isikut, küsib SIRENE büroo teavet hoiatusteate esitanud liikmesriigi SIRENE büroolt, kasutades vormi L;
                     
                  
                        c)
                     
                     
                        kui hoiatusteated on ühildumatud, konsulteerivad SIRENE bürood omavahel, kasutades vormi E, ning lõppkokkuvõttes sisestatakse vaid üks hoiatusteade;
                     
                  
                        d)
                     
                     
                        vahi alla võtmist käsitlevad hoiatusteated sisestatakse kohe, ootamata ära teiste liikmesriikidega konsulteerimise tulemusi;
                     
                  
                        e)
                     
                     
                        kui hoiatusteade, mis ei ühildu teiste hoiatusteadetega, tunnistatakse konsultatsiooni tulemusena kõige tähtsamaks, võtavad teised hoiatusteateid esitanud liikmesriigid oma hoiatusteated uue hoiatusteate sisestamisel tagasi. Omavahelised vaidlused lahendavad liikmesriigid SIRENE büroode kaudu;
                     
                  
                        f)
                     
                     
                        liikmesriigid, kes ei saanud hoiatusteadet sisestada, võivad esitada taotluse, et CS-SIS neid teavitaks, kui kõnealune hoiatusteade kustutatakse;
                     
                  
                        g)
                     
                     
                        liikmesriigi SIRENE büroo, kes ei saanud hoiatusteadet sisestada, võib taotleda selle liikmesriigi SIRENE büroolt, kes hoiatusteate sisestas, et see teataks kõnealusest kokkulangevusest hoiatusteatega.
                     
                  2.2.4.   Ühendkuningriigi ja Iirimaa eriolukord
            
            Ühendkuningriik ja Iirimaa ei osale SIS II määruse rakendamises ja seetõttu nad ei saa tutvuda sisenemis- või viibimiskeeldu käsitlevate hoiatusteadetega (SIS II määruse artiklid 24 ja 26). Nad peavad siiski järgima hoiatusteadete ühilduvuse eeskirju, mis on kehtestatud punktis 2.2, ja eelkõige kohaldavad nad punktis 2.2.3 osutatud menetlust.
            Kohaldatakse järgmist menetlust:
            
                        a)
                     
                     
                        juhul kui Ühendkuningriik või Iirimaa sisestab hoiatusteate, mis ei ühildu teiste sisenemis- või viibimiskeeldu käsitlevate hoiatusteadetega vastavalt punktile 2.2.1, teavitab keskne SIS II neid kahte liikmesriiki võimalikust ühildumatusest, teatades ainult hoiatusteate Schengeni identifitseerimisnumbri;
                     
                  
                        b)
                     
                     
                        juhul kui teavitatakse Ühendkuningriigi või Iirimaa sisestatud hoiatusteate võimalikust ühildumatusest muu liikmesriigi sisestatud sisenemis- või viibimiskeeldu käsitleva hoiatusteatega, peab Ühendkuningriigi või Iirimaa SIRENE büroo alustama hoiatusteate esitanud liikmesriigiga konsultatsiooni, kasutades vabas vormis tekstiteateid, ja kustutama konsultatsiooni käigus ühildumatu hoiatusteate;
                     
                  
                        c)
                     
                     
                        sõltuvalt konsultatsiooni tulemusest võib Ühendkuningriik või Iirimaa uuesti sisestada hoiatusteate, mis ühildub teiste hoiatusteadetega.
                     
                  2.3.   Teabevahetus pärast kokkulangevuse tuvastamist
            
            Kui kasutaja taotleb pärast kokkulangevuse avastamist täiendavat teavet, võtab SIRENE büroo viivitamata ühendust hoiatusteate esitanud liikmesriigi SIRENE bürooga, taotledes vajalikku teavet. Vajadusel toimivad SIRENE bürood vahendajatena riiklike asutuste vahel ning edastavad ja vahetavad asjakohast täiendavat teavet kõnealuse hoiatusteate kohta.
            Kui ei ole kindlaks määratud teisiti, teavitatakse hoiatusteate esitanud liikmesriiki kokkulangevusest ja selle tagajärgedest (vt ka kiireloomulisuse märkimist käsitlev punkt 1.13.1).
            Kohaldatakse järgmist menetlust:
            
                        a)
                     
                     
                        Ilma et see piiraks käesoleva käsiraamatu punkti 2.4 kohaldamist, teavitatakse isiku või eseme kohta sisestatud hoiatusteate kokkulangevusest hoiatusteate esitanud liikmesriigi SIRENE bürood, kasutades vormi G.
                     
                  
                        b)
                     
                     
                        Kui kokkulangevusest teavitatakse hoiatusteate esitanud liikmesriiki, tuleks vormi G väljale 090 märkida kohaldatav SIS II õigusakti artikkel ja vajalik lisateave (näiteks „MINOR” (alaealine)).
                        
                           Vormil G tuleb kokkulangevuse kohta esitada võimalikult palju teavet, sealhulgas märkida väljale 088 võetud meetmed. Hoiatusteate esitanud liikmesriik võib väljal 089 taotleda täiendavat teavet.
                     
                  
                        c)
                     
                     
                        Kui täideviiva liikmesriigi SIRENE büroo soovib esitada lisateavet pärast seda, kui vorm G on ära saadetud, kasutab ta vormi M.
                     
                  
                        d)
                     
                     
                        Vajaduse korral edastab hoiatusteate esitanud liikmesriigi SIRENE büroo seejärel asjaomast konkreetset teavet ning märgib, milliseid meetmeid peaks täideviiva liikmesriigi SIRENE büroo võtma.
                     
                  Numbrimärgi automaatse tuvastamise süsteemi (Automatic Number Plate Recognition — ANPR) abil avastatud kokkulangevustest aruandmise korda vt 9. jagu.
            2.4.   Olukorrad, kus kokkulangevuse korral ettenähtud menetlusi ei ole võimalik järgida (SIS II otsuse artikkel 48 ja SIS II määruse artikkel 33)
            
            Kooskõlas SIS II otsuse artikliga 48 ja SIS II määruse artikliga 33 kohaldatakse järgmist menetlust:
            
                        a)
                     
                     
                        liikmesriik, kes kogu olemasoleva teabe põhjal ei saa menetlust järgida, teavitab SIRENE büroo kaudu viivitamata hoiatusteate esitanud liikmesriiki sellest, et ta ei suuda võtta taotletud meedet, ning esitab oma põhjendused vormi H väljal 083;
                     
                  
                        b)
                     
                     
                        asjaomased liikmesriigid võivad seejärel kokku leppida, milliseid meetmeid võtta vastavalt oma siseriiklikule õigusele ja SIS II õigusaktidele.
                     
                  2.5.   Andmete töötlemine muul eesmärgil kui see, milleks need SIS II sisestati (SIS II otsuse artikli 46 lõige 5)
            
            SIS II olevaid andmeid võib töödelda ainult sellel eesmärgil, millest lähtudes on esitatud iga kategooria hoiatusteade.
            Kui hoiatusteate esitanud liikmesriigilt on eelnevalt saadud luba, võib andmeid töödelda hoiatusteate sisestamise eesmärgist erineval eesmärgil, et hoida ära vahetu tõsine oht avalikule korrale ja turvalisusele, tõsistel riigi julgeolekuga seotud kaalutlustel ja hoidmaks ära rasket kuritegu.
            Kui liikmesriik soovib töödelda SIS II sisestatud andmeid eesmärgil, mis ei ole eesmärk, milleks need SIS II sisestati, vahetatakse teavet järgmise korra kohaselt:
            
                        a)
                     
                     
                        liikmesriik, kes kavatseb kasutada andmeid muul eesmärgil, selgitab SIRENE büroo kaudu hoiatusteate sisestanud liikmesriigile põhjuseid, miks ta soovib andmeid muul eesmärgil töödelda, kasutades selleks vormi I;
                     
                  
                        b)
                     
                     
                        hoiatusteate esitanud liikmesriik analüüsib nii kiiresti kui võimalik, kas kõnealust taotlust on võimalik täita, ning teatab SIRENE büroo kaudu oma otsuse teisele liikmesriigile, kasutades selleks vormi M;
                     
                  
                        c)
                     
                     
                        vajaduse korral võib hoiatusteate sisestanud liikmesriik töötlemisloale lisada andmete kasutamise tingimused. Loa saatmiseks kasutatakse vormi M.
                     
                  Kui hoiatusteate sisestanud liikmesriik on nõustunud, võib teine liikmesriik kasutada andmeid ainult eesmärgil, milleks ta on saanud loa. Kõnealune liikmesriik võtab arvesse hoiatusteate esitanud liikmesriigi seatud tingimusi.
            2.6.   Lipu lisamine
            
            2.6.1.   Sissejuhatus
            
            
                        a)
                     
                     
                        SIS II otsuse artikli 24 kohaselt võib liikmesriik nõuda lipu lisamist järgmistel juhtudel.
                        
                                    i)
                                 
                                 
                                    Juhul kui liikmesriik leiab, et SIS II otsuse artiklite 26, 32 või 36 kohaselt sisestatud hoiatusteate alusel meetme võtmine on vastuolus tema siseriikliku õiguse, rahvusvaheliste kohustuste või oluliste riiklike huvidega, võib ta nõuda, et hoiatusteate juurde lisataks lipp selleks, et tema territooriumil ei võeta hoiatusteate põhjal osutatud meedet. Lipu lisab hoiatusteate esitanud liikmesriigi SIRENE büroo.
                                 
                              
                                    ii)
                                 
                                 
                                    Selleks et võimaldada liikmesriikidel nõuda lipu lisamist artikli 26 kohaselt sisestatud hoiatusteatele, teavitatakse kõiki liikmesriike täiendava teabe edastamise teel automaatselt kõigist uutest hoiatusteadetest, mis vastavad nimetatud kategooriale.
                                 
                              
                                    iii)
                                 
                                 
                                    Kui hoiatusteate sisestanud liikmesriik taotleb eriti kiireloomulistel ja tõsistel juhtudel meetme täideviimist, uurib täideviiv liikmesriik, kas tal on võimalik lubada enda nõudmisel lisatud lipu tühistamist. Võimaluse korral peab täideviiv liikmesriik astuma vajalikke samme, et tagada võetava meetme viivitamatu elluviimine.
                                 
                              
                  
                        b)
                     
                     
                        Alternatiivne menetlus kehtib ainult vahistamist käsitlevate hoiatusteadete puhul (vt punkt 3.6).
                     
                  
                        c)
                     
                     
                        Kadunud isikuid käsitlevaid ning diskreetse kontrollimise või erikontrolli eesmärgil sisestatud hoiatusteateid, millele on lisatud lipp, ei kuvata süsteemi kasutajate ekraanile.
                     
                  
                        d)
                     
                     
                        Ilma et see piiraks punkti 3.6.1 kohaldamist, ei taotle liikmesriik lipu lisamist ainult selle põhjal, et asjaomane liikmesriik on hoiatusteate esitanud liikmesriik. Lipu lisamist tuleb taotleda igal üksikjuhul eraldi.
                     
                  2.6.2.   Lipu lisamist käsitlev konsulteerimine liikmesriikidega
            
            Lipp lisatakse ainult teise liikmesriigi taotluse või nõusoleku korral.
            Kohaldatakse järgmist menetlust:
            
                        a)
                     
                     
                        kui liikmesriik soovib lisada lippu, esitab ta vormi F kohase lipu lisamise taotluse hoiatusteate esitanud liikmesriigile koos põhjendustega. Taotluse esitamiseks kasutatakse välja 071 ning lipu vajalikkuse põhjendus esitatakse väljal 080. Muu teave hoiatusteate kohta esitatakse väljal 083;
                     
                  
                        b)
                     
                     
                        hoiatusteate sisestanud liikmesriik lisab lipu viivitamata;
                     
                  
                        c)
                     
                     
                        pärast teabe vahetamist võib esineda olukordi, kus lipu lisamist taotlenud liikmesriigiga peetud konsultatsioonide käigus esitatud teabe alusel tuleb hoiatusteadet muuta või see kustutada; samuti võib olla vaja taotlus tagasi võtta ilma hoiatusteadet muutmata.
                     
                  2.6.3.   Lipu eemaldamise taotlus
            
            Liikmesriigid esitavad taotluse varem taotletud lipu eemaldamiseks niipea, kui lipu lisamise põhjus enam ei kehti. See võib olla vajalik eelkõige siis, kui muudetakse siseriiklikke õigusakte või kui juhtumiga seotud lisateabe vahetamise käigus selgub, et SIS II otsuse artikli 24 lõikes 1 või artiklis 25 osutatud asjaolud enam ei kehti.
            Kohaldatakse järgmist menetlust:
            
                        a)
                     
                     
                        varem lipu lisamist taotlenud SIRENE büroo palub hoiatusteate esitanud liikmesriigi SIRENE bürool lipp eemaldada, kasutades vormi F. Selleks kasutatakse lahtrit 075 (20). Üksikasjalikum teave siseriikliku õiguse kohta märgitakse väljale 080 ja vajaduse korral esitatakse täiendav teave lipu eemaldamise põhjuste ja hoiatusteate kohta väljal 083;
                     
                  
                        b)
                     
                     
                        hoiatusteate esitanud liikmesriigi SIRENE büroo eemaldab lipu viivitamata.
                     
                  2.7.   Andmed, mis on juriidiliselt või faktiliselt ebatäpsed (SIS II määruse artikkel 34 ja SIS II otsuse artikkel 49)
            
            Juhul kui andmed on faktiliselt ebatäpsed või neid on ebaseaduslikult SIS II-s säilitatud, vahetatakse täiendavat teavet vastavalt SIS II määruse artikli 34 lõikele 2 ja SIS II otsuse artikli 49 lõikele 2, milles on sätestatud, et ainult hoiatusteate esitanud liikmesriigil on lubatud muuta, täiendada, parandada, ajakohastada või kustutada andmeid.
            Liikmesriik, kes avastas, et andmed sisaldavad viga või neid on ebaseaduslikult säilitatud, teatab sellest hoiatusteate esitanud liikmesriigile oma SIRENE büroo kaudu esimesel võimalusel ja mitte hiljem kui 10 päeva möödumisel tõendite saamisest. Teabe vahetamiseks kasutatakse vormi J.
            
                        a)
                     
                     
                        Konsulteerimise tulemusel võib juhtuda, et hoiatusteate esitanud liikmesriigil tuleb andmeid kustutada või parandada vastavalt oma siseriiklikele menetlustele kõnealuste andmete parandamiseks;
                     
                  
                        b)
                     
                     
                        kui kahe kuu jooksul ei suudeta jõuda kokkuleppele, soovitab selle liikmesriigi SIRENE büroo, kes avastas andmetes vea või andmete ebaseadusliku säilitamise, oma riigi vastutaval asutusel esitada juhtum Euroopa Andmekaitseinspektorile, kes tegutseb vahendajana koos kaasatud riiklike järelevalveasutustega.
                     
                  2.8.   Õigus andmetega tutvuda ja neid parandada (SIS II määruse artikkel 41 ja SIS II otsuse artikkel 58)
            
            2.8.1.   Andmetega tutvumise ja nende parandamise taotlused
            
            Kui andmetega tutvumise ja nende parandamise taotlusest tuleb teavitada riigiasutusi, vahetatakse teavet vastavalt järgmistele eeskirjadele, ilma et see piiraks siseriikliku õiguse kohaldamist:
            
                        a)
                     
                     
                        kõik SIRENE bürood kohaldavad isikuandmetega tutvumise õiguse suhtes siseriiklikku õigust. Juhtumi asjaoludest sõltuvalt ja arvestades kohaldatavat õigust, on kaks võimalust: SIRENE bürood kas edastavad neile saabunud andmetega tutvumise ja nende parandamise taotlused pädevatele riigiasutustele või teevad oma volituste piires nende taotluste kohta otsuseid ise;
                     
                  
                        b)
                     
                     
                        kui pädevad riigiasutused taotlevad teavet kõnealuse tutvumisõiguse teostamise kohta, edastavad asjaomase liikmesriigi SIRENE bürood kooskõlas siseriikliku õigusega neile küsitud teabe.
                     
                  2.8.2.   Teabe vahetamine teiste liikmesriikide poolt esitatud hoiatusteadetega tutvumise taotluste korral
            
            Teavet, mis käsitleb taotlusi tutvuda teiste liikmesriikide poolt SIS II sisestatud hoiatusteadetega, vahetatakse riiklike SIRENE büroode kaudu, kasutades isikute jaoks vormi K ja esemete jaoks vormi M.
            Kohaldatakse järgmist menetlust:
            
                        a)
                     
                     
                        andmetega tutvumise taotlused edastatakse hoiatusteate esitanud liikmesriigi SIRENE büroole võimalikult kiiresti, et see saaks välja kujundada oma seisukoha;
                     
                  
                        b)
                     
                     
                        hoiatusteate esitanud liikmesriigi SIRENE büroo teavitab andmetega tutvumise taotluse saanud liikmesriigi SIRENE bürood oma seisukohast;
                     
                  
                        c)
                     
                     
                        hoiatusteate esitanud liikmesriigi SIRENE büroo esitab vastuse andmetega tutvumise taotluse saanud liikmesriigi SIRENE büroo kehtestatud taotluse läbivaatamise tähtaja jooksul;
                     
                  
                        d)
                     
                     
                        üksikisikult andmetega tutvumise, parandamise või kustutamise taotluse saanud liikmesriigi SIRENE büroo võtab kõik vajalikud meetmed, et vastata õigel ajal.
                     
                  Kui hoiatusteate esitanud liikmesriigi SIRENE büroo saadab oma seisukoha andmetega tutvumise taotluse saanud liikmesriigi SIRENE büroole, tagab viimati nimetatud SIRENE büroo vastavalt siseriiklikule õigusele ja oma volituste piires, et seisukoht edastatakse võimalikult kiiresti taotluse kohta otsuse tegemise eest vastutavale asutusele või teeb kõnealune SIRENE büroo nende taotluste kohta otsuseid ise.
            2.8.3.   Teabe vahetamine teise liikmesriigi sisestatud andmete parandamise ja kustutamise taotluste korral
            
            Kui isik taotleb oma andmete parandamist või kustutamist, võib seda teha ainult hoiatusteate sisestanud liikmesriik. Kui isik esitab taotluse liikmesriigile, kes ei ole hoiatusteate esitanud liikmesriik, teavitab taotluse saanud liikmesriigi SIRENE büroo hoiatusteate esitanud liikmesriigi SIRENE bürood, kasutades vormi K ja järgitakse punktis 2.8.2 kirjeldatud menetlust.
            2.9.   Hoiatusteate kustutamine, kui selle säilitamise tingimused ei ole enam täidetud
            
            SIS II sisestatud hoiatusteateid ei tohi säilitada kauem kui nende sisestamise eesmärkide saavutamiseks vaja.
            Kui hoiatusteate säilitamise tingimused ei ole enam täidetud, kustutab hoiatusteate esitanud liikmesriik selle viivitamata. Kui hoiatusteatel on aegumiskuupäev, kustutatakse see automaatselt CS-SIS-s. Kokkulangevuse tuvastamise korral kohaldatakse punktides 3.11, 4.10, 5.7, 6.5, 7.7 ja 8.4 kirjeldatud menetlusi.
            N.SIS II töötleb CS-SISilt saadud kustutamisteadet automaatselt.
            Liikmesriikidel on võimalik tellida automaatselt väljastatavaid teateid hoiatusteate kustutamise kohta.
            2.10.   Isikunimede sisestamine
            
            Riiklikes süsteemides andmete sisestamisele ja käideldavusele kehtestatud piirangute raames sisestatakse isikunimed (ees- ja perekonnanimed) SIS II vormingus (tähestik ja õigekiri), mis vastab ICAO reisidokumendistandardiga ametlikele reisidokumentidele ette nähtud vormingule; samal standardil põhineb ka keskse SIS II transkriptsiooni- ja transliteratsioonifunktsioon. Täiendava teabe vahetamisel kasutavad SIRENE bürood isikunimesid sellisel kujul, nagu need on sisestatud SIS II. Kasutajad ja hoiatusteate esitanud liikmesriigi SIRENE bürood kasutavad andmete SIS II sisestamiseks reeglina ladina tähestikku, ilma et see piiraks 1. liites sätestatud transliteratsiooni ja transkriptsiooni eeskirjade kohaldamist.
            Kui on vaja vahetada täiendavat teavet mõne teise isiku kohta kui isik, kelle kohta on esitatud hoiatusteade, kuid kes on seotud isikuga, kelle kohta on esitatud hoiatusteade (näiteks isik, kes võib saata teadmata kadunud alaealist), siis kirjutatakse tema nimi vastavalt 1. liites sätestatud reeglitele ladina tähestikus ning algkujul, kui teavet andval liikmesriigil on võimalik sisestada ka nime algkujus esinevaid erimärke.
            2.11.   Erinevad identiteedikategooriad
            
            
               Kindlaks tehtud identiteet
            
            Kindlaks tehtud identiteet tähendab, et isiku identiteet on kindlaks tehtud autentse isikut tuvastava dokumendi, passi või pädevate asutuste avalduse põhjal.
            
               Kindlaks tegemata identiteet
            
            Kindlaks tegemata identiteet tähendab, et isiku identiteedi kohta ei ole piisavalt tõendeid.
            
               Identiteedi väärkasutus
            
            Identiteedi (nimi, eesnimi, sünniaeg) väärkasutus tähendab, et SIS II kantud isik kasutab teise olemasoleva isiku identiteeti. Selle näiteks on dokumendi kasutamine tegeliku omaniku kahjuks.
            
               Varjunimi
            
            Varjunimi on väljamõeldud identiteet, mida kasutab teiste identiteetide all tuntud isik.
            2.11.1.   Väärkasutatud identiteet (SIS II määruse artikkel 36 ja SIS II otsuse artikkel 51)
            
            Kuna identiteedi väärkasutuse juhtumid on keerulised, siis juhul kui selgub, et isik, kelle kohta on SIS II sisestatud hoiatusteade, kasutab vääriti kellegi teise identiteeti, kontrollib hoiatusteate esitanud liikmesriik, kas väärkasutatud identiteeti on vaja SIS II hoiatusteates säilitada.
            Kohe kui on kindlaks tehtud, et isiku identiteeti on väärkasutatud, lisatakse isiku selgesõnalisel nõusolekul SIS II esitatud hoiatusteatele täiendavaid andmeid, et vältida valesti tuvastamise negatiivseid tagajärgi. Isik, kelle identiteeti on väärkasutatud, võib vastavalt riigi menetlusele esitada pädevale asutusele SIS II määruse artikli 36 lõikes 3 või SIS II otsuse artikli 51 lõikes 3 esitatud teavet. Isikul, kelle identiteeti on väärkasutatud, on õigus teabe töötlemiseks antud nõusolek tagasi võtta.
            Hoiatusteate esitanud liikmesriik lisab hoiatusteatele märkuse „identiteedi väärkasutus” ja sisestab sellise väärkasutuse ohvriks langenud isiku kohta täiendavat teavet, nagu fotosid, sõrmejälgi ja teavet kehtivate isikut tõendavate dokumentide kohta.
            Kui liikmesriik avastab, et isiku kohta teise liikmesriigi poolt sisestatud hoiatusteade on seotud identiteedi väärkasutamise juhtumiga, ning isiku identiteedi väärkasutus on kindlaks tehtud, teavitab liikmesriik hoiatusteate esitanud liikmesriigi SIRENE bürood, kasutades selleks vormi Q, et lisada SIS II hoiatusteatele märge „identiteedi väärkasutus”.
            Arvestades seda liiki andmete sisestamise eesmärki, lisatakse hoiatusteatele selle isiku fotod ja sõrmejäljed (kui need on olemas), kelle identiteeti on väärkasutatud. Identiteedi väärkasutuse juhtumiga on tegemist juhul, kui hoiatusteates esitatud isikuandmed vastavad süütu isiku isikuandmetele. Vormil Q tuleb esitada hoiatusteatel olevad isiku tuvastamist võimaldavad andmed, sealhulgas varjunime number, et hoiatuse esitanud liikmesriigil oleks võimalik teha kindlaks, millist isikut vorm käsitleb. Vormi Q väljad, mis sellistel juhtudel tuleb täita, on loetletud 3. liites.
            Väärkasutatud identiteediga isiku andmeid võib kasutada vaid kontrollitava isiku isikusamasuse tuvastamiseks ning neid ei tohi kindlasti kasutada mitte ühelgi teisel eesmärgil. Identiteedi väärkasutust käsitlev teave, sealhulgas sõrmejäljed ja fotod, kustutatakse hoiatusteatega samal ajal või varem, kui asjaomane isik seda taotleb.
            2.11.2.   Varjunime sisestamine
            
            Selleks et vältida varjunime sisestamisel mis tahes kategooria hoiatusteadete ühildumatust ja süütutele ohvritele probleemide tekitamist ning tagada piisav andmete kvaliteet, teavitavad liikmesriigid võimaluse piires üksteist varjunimedest ning edastavad kogu asjakohase teabe tagaotsitava isiku tegeliku identiteedi kohta.
            Kõikide varjunimede lisamine on hoiatusteate esitanud liikmesriigi kohustus. Kui teine liikmesriik avastab varjunime, teavitab ta sellest hoiatusteate sisestanud liikmesriiki vormi M abil.
            2.11.3.   Täiendav teave isiku identiteedi kindlakstegemiseks
            
            Kui SIS II andmed ei ole piisavad, võib hoiatusteate esitanud liikmesriigi SIRENE büroo anda pärast konsulteerimist omal algatusel või teise liikmesriigi taotlusel täiendavat teavet, et aidata isikut tuvastada. Selleks kasutatakse vormi L (koos lisadega). Kõnealune teave sisaldab järgmisi andmeid:
            
                        —
                     
                     
                        tagaotsitava isiku valduses oleva passi või isikutunnistuse päritolu;
                     
                  
                        —
                     
                     
                        passi või isikut tõendava dokumendi viitenumber, väljaandmiskuupäev ja -koht, väljaandev asutus ning kehtivusaeg;
                     
                  
                        —
                     
                     
                        tagaotsitava isiku kirjeldus;
                     
                  
                        —
                     
                     
                        tema ema ja isa perekonna- ja eesnimed;
                     
                  
                        —
                     
                     
                        muud tagaotsitava isiku nimekujud (perekonna- ja eesnimed);
                     
                  
                        —
                     
                     
                        fotod ja sõrmejäljed, kui need on olemas;
                     
                  
                        —
                     
                     
                        viimane teadaolev aadress.
                     
                  Kõnealune teave peab võimalusel olema SIRENE büroodes olemas või vahetult ja pidevalt kättesaadav, et seda oleks vajadusel võimalik kiiresti edastada.
            Ühine eesmärk on minimeerida sellise vale isiku peatamise ohtu, kelle identiteedi üksikasjad on sarnased selle isiku üksikasjadega, kelle kohta esitati hoiatusteade.
            2.12.   Teabe vahetamine omavahel seotud hoiatusteadete korral
            
            Iga lingiga luuakse seos vähemalt kahe hoiatusteate vahel.
            Liikmesriik võib luua lingi SIS II sisestatavate hoiatusteadete vahel ja ainult kõnealune liikmesriik võib linki muuta või kustutada. Link on nähtav ainult sellise juurdepääsuloaga kasutajatele, mis võimaldab neil näha vähemalt kahte lingiga ühendatud hoiatusteadet. Liikmesriigid tagavad, et linkidele on juurdepääs ainult volitatud isikutel.
            2.12.1.   Rakenduseeskirjad
            
            Hoiatusteadetevaheliste linkide puhul ei kasutata täiendava teabe vahetamiseks erimenetlusi. Siiski lähtutakse järgmistest põhimõtetest.
            Kui kokkulangevus avastatakse kõigi kahe või rohkema omavahel lingitud hoiatusteate puhul, saadab täideviiva liikmesriigi SIRENE büroo iga sellise hoiatusteate kohta vormi G, osutades väljal 086, et ülejäänud omavahel lingitud hoiatusteadete kohta saadetakse eraldi vormid G.
            Vormi ei saadeta hoiatusteadete puhul, mis vaatamata nende linkimisele lingitud hoiatusteatega, mille kohta oli kokkulangevus, ei olnud ise kokkulangevuse põhjuseks. Kui teadmata kadunud isiku üle- või väljaandmiseks on esitatud seonduv hoiatusteade (isikute endi turvalisuse huvides ja kaitseks ohu eest), kasutatakse kokkulangevuse avastamisest teatamiseks vajadusel vormi M, märkides kogu olemasoleva teabe.
            2.13.   Biomeetriliste andmete vorming ja kvaliteet SIS IIs
            
            Kui on olemas isiku fotod ja sõrmejäljed, lisatakse need hoiatusteatele vastavalt SIS II otsuse artikli 23 lõikele 2.
            SIRENE büroodel peab olema võimalik vahetada sõrmejälgi ja fotosid, et täiendada hoiatusteadet ja/või et aidata rakendada meetmeid, mille võtmist on taotletud Kui liikmesriigil on selle isiku foto või sõrmejäljed, kelle kohta on hoiatusteate esitanud teine liikmesriik, võib esimesena nimetatud liikmesriik SIRPITi kaudu saata manuses fotod ja sõrmejäljed, et hoiatusteate esitanud liikmesriik saaks hoiatusteadet täiendada.
            Selline vahetus ei piira raamotsuse 2006/960/JSK kohaldamisel suhtlust politseialase koostöö raames.
            2.13.1.   Vahetatud andmete edasine kasutamine ja arhiveerimine
            
            SIS II hoiatusteadete koostamiseks esitatud andmete kasutamise piirangud on sätestatud SIS II õigusaktides. Vahetatud fotode ja sõrmejälgede edasine kasutamine, sealhulgas arhiveerimine, peab vastavalt direktiivile 95/46/EÜ ja raamotsusele 2008/977/JSK olema kooskõlas SIS II õigusaktide asjakohaste sätete ja asjaomases riigis kehtivate isikuandmete kaitset käsitlevate õigusaktidega.
            Kui liikmesriik säilitab sõrmejälgi siseriiklikus andmebaasis, tuleb täielikult järgida SIS II andmekaitse eeskirju. Liikmesriik säilitab CS-SISist allalaaditud sõrmejälgede andmeid siseriiklikest sõrmejälgede andmebaasidest eraldi ning need andmed kustutatakse vastavate hoiatusteadete ja täiendava teabega samal ajal.
            2.13.2.   Fotode ja sõrmejälgede vahetamine
            
            Kohaldatakse järgmist menetlust:
            
                        a)
                     
                     
                        baasvõrdlusmaterjali andev SIRENE büroo saadab tavapärase elektroonilise kanali kaudu vormi L ja märgib vormi L väljal 083, et SIS II hoiatusteate täiendamiseks saadetakse sõrmejäljed ja fotod;
                     
                  
                        b)
                     
                     
                        hoiatusteate esitanud liikmesriigi SIRENE büroo lisab sõrmejäljed ja fotod SIS II hoiatusteatele või saadab need pädevale asutusele hoiatusteate täiendamiseks.
                     
                  2.13.3.   Tehnilised nõuded
            
            Sõrmejäljed ja fotod võetakse ja edastatakse kooskõlas standarditega, mis määratakse kindlaks biomeetriliste andmete SIS II sisestamise rakenduseeskirjades.
            Kõik SIRENE bürood peavad vastama neile tehnilistele standarditele.
            2.13.4.   Biomeetriliste andmete vorming ja kvaliteet
            
            Süsteemi sisestatud biomeetrilised andmed läbivad spetsiaalse kvaliteedikontrolli, et tagada kvaliteedi suhtes kehtestatud miinimumstandardite järgimine kõikide SIS II kasutajate poolt.
            Enne sisestamist kontrollitakse andmeid riiklikul tasandil tagamaks, et:
            
                        a)
                     
                     
                        sõrmejäljed vastavad ANSI/NIST-ITL 1–2000 formaadile, mida rakendab Interpol ja mida on kohandatud SIS II jaoks;
                     
                  
                        b)
                     
                     
                        fotod, mida kasutatakse üksnes selliste isikute samasuse tõendamiseks, kelle andmed on leitud SIS II-s tehtud tähtnumbrilise päringu tulemusel, vastavad järgmistele nõuetele: näokujutisega pildi kuvasuhe on võimaluse korral 3:4 või 4:5. Võimalusel kasutatakse resolutsiooni vähemalt 480 × 600 pikslit ja värvisügavust 24 bitti. Kui pilt saadakse skaneerituna, peab pildi suurus olema võimalusel väiksem kui ligikaudu 200 kilobaiti.
                     
                  2.14.   Eriotsingud
            
            2.14.1.   Geograafiline sihtotsing
            
            Geograafiline sihtotsing on otsing, mis toimub olukorras, kus liikmesriigil on kindlad tõendid, et isik või ese, kelle või mille kohta on esitatud hoiatusteade, asub teatud geograafilises piirkonnas.
            Geograafilisi sihtotsinguid Schengeni ala kohta tehakse SIS II hoiatusteate alusel. Kui isiku või eseme asukoht on teada, võib täita välja 311 („Oluline teade”), osutades geograafilisele otsingule ning asjakohastele riikidele. Lisaks, kui vahistamist käsitleva hoiatusteate esitamisel on tagaotsitava isiku asukoht teada, märgitakse see vormi A väljale 061. Kõikidel muudel juhtudel, kaasa arvatud esemete asukoha edastamisel, kasutatakse vormi M (väli 083). Hoiatusteade tagaotsitava isiku kohta sisestatakse SIS II tagamaks, et meetme võtmist oleks võimalik kohe täitmisele pöörata (nõukogu raamotsuse 2002/584/JSK (21) artikli 9 lõige 3).
            Kui tehakse kindlaks, et geograafilise otsinguga otsitav isik asub mujal kui geograafilise otsinguga hõlmatud asukohas, teatab hoiatusteate esitanud liikmesriigi SIRENE büroo sellest vormiga M geograafilise otsinguga hõlmatud liikmesriikidele, et need peataksid kogu asjakohase tegevuse.
            2.14.2.   Otsing, milles osalevad sihtotsinguid tegevad eripolitseiüksused (FAST)
            
            Taotluse saanud liikmesriikide SIRENE bürood peaksid asjakohastel juhtudel kasutama ka sihtotsinguid tegevate eriüksuste (Fugitive, Active Search Teams, FAST) teenuseid. Nimetatud politseiüksuste vaheline rahvusvaheline koostöö ei tähenda, et SIS II ei tule hoiatusteateid sisestada. Koostöö ei tohiks minna vastuollu SIRENE büroo keskse rolliga SISi kasutamisel otsingute tegemiseks.
            Selleks et tagada, et hoiatusteate esitanud liikmesriigi FASTi üksus teavitab oma riigi SIRENE bürood SIS II sisestatud hoiatusteatega seotud käimasolevast operatsioonist, tuleks algatada asjakohane koostöö. Vajaduse korral teavitab SIRENE büroo teisi SIRENE büroosid. Kõikidest ENFASTi (tagaotsitavate aktiivse jälitamise rühmade Euroopa võrgustik) koordineeritud operatsioonidest, mis hõlmavad SIRENE büroo koostööd, tuleb SIRENE bürood eelnevalt teavitada.
            SIRENE bürood tagavad täiendava teabe, sealhulgas kokkulangevusi käsitleva teabe kiire edastamise riiklikule FASTi üksusele, kui viimane on otsinguga seotud.
            3.   HOIATUSTEATED ISIKUTE ÜLE- VÕI VÄLJAANDMISE EESMÄRGIL VAHI ALLA VÕTMISEKS (SIS II OTSUSE ARTIKKEL 26)
            3.1.   Hoiatusteate sisestamine
            
            Enamikule vahistamist käsitlevatele hoiatusteadetele lisatakse Euroopa vahistamismäärus (EAW). Kuid väljaandmist käsitleva Euroopa konventsiooni artikli 16 kohaselt on vahistamist käsitleva hoiatusteate alusel võimalik isiku eelvangistamine enne väljaandmistaotluse (ER) väljaandmist.
            Euroopa vahistamismääruse või väljaandmistaotluse peab välja andma hoiatusteadet esitava liikmesriigi pädev õigusasutus.
            Üleandmise eesmärgil vahistamist käsitleva hoiatusteate sisestamisel sisestatakse selle lisana SIS II ka Euroopa vahistamismääruse originaali koopia. Sisestada võib ka Euroopa vahistamismääruse tõlke ühte või mitmesse liidu institutsioonide ametlikku keelde.
            Hoiatusteatele võib lisada isiku fotod ja sõrmejäljed.
            Pärast hoiatusteate sisestamist muutub SIRENE büroole kättesadavaks üle- või väljaandmise eesmärgil vahi alla võtmiseks tagaotsitavaid isikuid käsitlev asjakohane teave, sealhulgas Euroopa vahistamismäärus või väljaandmistaotlus. Tuleb kontrollida, kas teave on täielik ja korrektselt esitatud.
            Liikmesriigid saavad ühe vahistamist käsitleva hoiatusteate kohta sisestada rohkem kui ühe Euroopa vahistamismääruse. Hoiatusteate esitanud liikmesriigi ülesanne on kustutada kehtivuse kaotanud Euroopa vahistamismäärus ja kontrollida, kas hoiatusteatele on lisatud teisi Euroopa vahistamismääruseid, ning vajaduse korral pikendada hoiatusteate kehtivust.
            Vahistamist käsitlevale hoiatusteatele saab lisaks Euroopa vahistamismäärusele lisada ka vahistamismääruse tõlkeid. Need lisatakse vajaduse korral eraldi binaarfailidena.
            Hoiatusteatele lisatavate skaneeritud dokumentide eraldusvõime peaks võimaluse korral olema vähemalt 150 punkti tolli kohta.
            3.2.   Korduvad hoiatusteated
            
            Vaata üldine kord, mis on esitatud punktis 2.2.
            Lisaks kohaldatakse järgmisi eeskirju:
            Mitu liikmesriiki võivad vahistamist käsitleva hoiatusteate sisestada ühe ja sama isiku kohta. Kui kaks või enam liikmesriiki on sama isiku kohta välja andnud kokku rohkem kui ühe hoiatusteate, teeb otsuse selle kohta, millist määrust vahistamise korral kohaldada, selle liikmesriigi täidesaatev õigusasutus, kus isik vahistatakse. Täideviiva liikmesriigi SIRENE büroo saadab kõikidele asjaomastele liikmesriikidele vormi G.
            3.3.   Identiteedi väärkasutus
            
            Vaata üldine kord, mis on esitatud punktis 2.11.1.
            3.4.   Varjunime sisestamine
            
            Vaata üldine kord, mis on esitatud punktis 2.11.2.
            Vahistamist käsitleva hoiatusteate korral kasutab SIRENE büroo vormi A
                (22) välja 011 (hoiatusteate sisestamise ajal); või (hiljem) vormi M, kui ta teatab liikmesriikidele vahistamist käsitleva hoiatusteatega seotud varjunimed, kui selline teave on SIRENE büroole kättesaadav.
            3.5.   Liikmesriikidele saadetav täiendav teave
            
            Hoiatusteate sisestamisel saadetakse liikmesriikidele selle kohta täiendavat teavet.
            Punktis 3.5.1 osutatud teave saadetakse teistele SIRENE büroodele vormiga A samal ajal, kui sisestatakse hoiatusteade. Identifitseerimiseks vajalik lisateave saadetakse pärast konsulteerimist teise liikmesriigiga ja/või viimase asjakohase taotluse korral.
            Juhul kui ühe isiku kohta on mitu Euroopa vahistamismäärust või väljaandmistaotlust, täidetakse igaühe kohta eraldi vorm A.
            
            Euroopa vahistamismääruses või väljaandmistaotluses ja vormi A (eriti Euroopa vahistamismääruse jaotises e (kuriteo või kuritegude toimepaneku asjaolude kirjeldus, sealhulgas aeg ja koht) väljadel 042, 043, 044, 045 (asjaolude kirjeldus)) esitatakse piisavalt üksikasjalikku teavet, et teised SIRENE bürood saaksid hoiatusteadet kontrollida. Nõutav teave ja vastavus Euroopa vahistamismääruse väljadega on esitatud 3. liites.
            Juhul kui Euroopa vahistamismäärus asendatakse või tühistatakse, tehakse selle kohta märge vormi A väljal 267 (SIS II otsuse artikkel 26) või vormi A väljal 044 (väljaandmistaotlus/migreeritud hoiatusteade), kasutades järgmist sõnastust: „Selle vormiga asendatakse vorm (viitenumber), mis osutab euroopa vahistamismäärusele (viitenumber), mis on väljastatud (kuupäev)”.
            3.5.1.   Eelvangistuse puhul saadetav täiendav teave
            
            3.5.1.1.   Hoiatusteate sisestamine, kui on väljastatud nii Euroopa vahistamismäärus kui ka väljaandmistaotlus
            Kui sisestatakse hoiatusteade väljaandmise eesmärgil vahistamiseks, saadetakse liikmesriikidele täiendavat teavet vormi A abil. Kui Euroopa vahistamismääruse alusel liikmesriikidele saadetud hoiatusteate ja täiendava teabe andmetest väljaandmiseks ei piisa, esitatakse rohkem teavet.
            Väljal 239 märgitakse, et vorm on seotud nii Euroopa vahistamismääruse kui ka väljaandmistaotlusega.
            3.5.1.2.   Hoiatusteate esitamine üksnes väljaandmistaotluse alusel
            Kui sisestatakse hoiatusteade väljaandmise eesmärgil vahistamiseks, saadetakse liikmesriikidele täiendavat teavet vormi A abil.
            Väljal 239 märgitakse, et vorm on seotud väljaandmistaotlusega.
            3.6.   Lipu lisamine
            
            Üldine kord on esitatud punktis 2.6.
            Kui vähemalt ühte hoiatusteatele lisatud Euroopa vahistamismäärust on võimalik täide viia, siis hoiatusteatele lippu ei lisata.
            Juhul kui Euroopa vahistamismääruses on märgitud rohkem kui üks kuritegu ja seoses vähemalt ühega neist on võimalik üleandmine, ei lisata hoiatusteatele lippu.
            Nagu punktis 2.6 rõhutatud, käsitatakse SIS II otsuse artikli 26 kohast lipuga hoiatusteadet lipu kehtivuse ajal teatena, mille eesmärk on pakkuda teavet hoiatusteates osutatud isiku asukoha kohta.
            3.6.1.   Süstemaatiline taotlus lipu lisamiseks hoiatusteatele väljaandmise eesmärgil tagaotsitavate isikute kohta, kui ei ole võimalik kohaldada raamotsust 2002/584/JSK
            
            Kohaldatakse järgmist menetlust:
            
                        a)
                     
                     
                        väljasaatmise eesmärgil tagaotsitavate isikute kohta esitatud hoiatusteate puhul, kui ei ole võimalik kohaldada raamotsust 2002/584/JSK, võib SIRENE büroo taotleda teis(t)elt SIRENE büroo(de)lt lipu süstemaatilist lisamist tema kodanike kohta SIS II otsuse artikli 26 kohaselt sisestatud hoiatusteadetele;
                     
                  
                        b)
                     
                     
                        SIRENE büroo võib soovi korral saata teis(t)ele SIRENE büroo(de)le kirjaliku taotluse;
                     
                  
                        c)
                     
                     
                        SIRENE büroo, kellele selline taotlus on esitatud, lisab viivitamata pärast hoiatusteate esitamist sellele lipu asjaomase liikmesriigi kohta;
                     
                  
                        d)
                     
                     
                        lippu ei eemaldata enne, kui lipu lisamist taotlenud SIRENE büroo palub selle kustutada.
                     
                  3.7.   SIRENE büroo tegevus pärast vahistamist käsitleva hoiatusteate kättesaamist
            
            Isiku asukoha väljaselgitamiseks vaatab SIRENE büroo pärast vormi A saamist niipea kui võimalik läbi kõik võimalikud allikad. Otsingute tegemisest ei või loobuda ka juhul, kui hoiatusteate esitanud liikmesriigi esitatud teabest ei piisa vastuvõtvale liikmesriigile teate heakskiitmiseks. Vastuvõtvad liikmesriigid teevad otsinguid siseriiklikus õiguses lubatud ulatuses.
            Kui hoiatusteate kehtivust on kontrollitud ja isiku asukoht on kindlaks määratud või ta on liikmesriigis vahistatud, võib vormiga A esitatud teabe saanud SIRENE büroo selle edastada Euroopa vahistamismääruse või väljaandmistaotluse täideviiva liikmesriigi pädevale asutusele. Kui taotletakse Euroopa vahistamismääruse või väljaandmistaotluse originaali, võib määruse või taotluse välja andnud õigusasutus selle saata otse täideviivale õigusasutusele, kui väljaandvas ja/või täideviivas riigis ei ole kehtestatud teistsugune kord.
            3.8.   Teabevahetus pärast kokkulangevuse tuvastamist
            
            Vaata üldine kord, mis on esitatud punktis 2.3.
            Lisaks kohaldatakse järgmist menetlust:
            
                        a)
                     
                     
                        kui avastatakse kokkulangevus isiku suhtes, kelle kohta on esitatud vahistamist käsitlev hoiatusteade, teavitatakse sellest kohe hoiatusteate esitanud liikmesriigi SIRENE bürood. Pärast vormi G saatmist teavitab täideviiva liikmesriigi SIRENE büroo hoiatusteate väljaandnud liikmesriigi SIRENE bürood kokkulangevuse avastamisest vajaduse korral ka telefoni teel;
                     
                  
                        b)
                     
                     
                        vajaduse korral edastab hoiatusteate esitanud liikmesriigi SIRENE büroo seejärel asjakohast konkreetset teavet selle kohta, milliseid konkreetseid meetmeteid peaks täideviiva liikmesriigi SIRENE büroo võtma;
                     
                  
                        c)
                     
                     
                        
                           vormi G väljal 091 nimetatakse asutus, kes on pädev vastu võtma Euroopa vahistamismäärusi või väljasaatmistaotlusi, märgitakse tema täielikud kontaktandmed (postiaadress, telefoninumber ja nende olemasolu korral ka faksinumber ning elektronposti aadress), viitenumber (olemasolu korral), pädev isik (olemasolu korral), taotletud keel, kättetoimetamise tähtaeg ja laad;
                     
                  
                        d)
                     
                     
                        lisaks sellele, juhul kui juhtumi puhul väljaselgitatud faktidest järeldub teatava liikmesriigi selge seos ja on algatatud täiendav uurimine, teatab hoiatusteate esitanud liikmesriigi SIRENE büroo teistele SIRENE büroodele kokkulangevuse avastamisest vormi M abil;
                     
                  
                        e)
                     
                     
                        SIRENE bürood võivad edastada lisateavet SIS II otsuse artikli 26 kohaste hoiatusteadete kohta ning tegutseda seejuures õigusasutuste nimel juhul, kui teave kuulub vastastikuse õigusabi valdkonda.
                     
                  3.9.   Täiendava teabe vahetamine üleandmise ja väljasaatmise kohta
            
            Kui pädevad õigusasutused edastavad täideviiva liikmesriigi SIRENE büroole teavet selle kohta, kas isiku, kelle kohta on esitatud vahistamist käsitlev hoiatusteade, võib üle anda või välja saata, teavitab kõnealune SIRENE büroo sellest viivitamata hoiatusteate esitanud liikmesriigi SIRENE bürood, kasutades vormi M ja märkides väljale 083 sõna „SURRENDER” (üleandmine) või „EXTRADITION” (väljasaatmine) (23). Üleandmise või väljasaatmise üksikasjad edastatakse SIRENE büroo kaudu võimalikult kiiresti.
            3.10.   Täiendava teabe vahetamine teise liikmesriigi kaudu toimuva transiidi kohta
            
            Kui tagaotsitav isik tuleb viia ühest liikmesriigist teise, pakub selle liikmesriigi SIRENE büroo, mille kaudu isikut viiakse, hoiatusteate esitanud liikmesriigi SIRENE büroo või SIRENE büroo kaudu esitatud pädeva õigusasutuse taotlusel talle selleks vajalikku tuge ja abi, kasutades vormi M, mille välja 083 algusesse on märgitud sõna „TRANSIT” (transiit).
            3.11.   Hoiatusteadete kustutamine üle- või väljaandmise korral
            
            Üle- ja väljaandmise eesmärgil vahistamiseks sisestatud hoiatusteated kustutatakse pärast isiku üle- või väljaandmist hoiatusteate esitanud liikmesriigi pädevatele ametiasutustele. Hoiatusteate võib kustutada ka pärast seda, kui pädev õigusasutus on kooskõlas siseriikliku õigusega tühistanud hoiatusteate aluseks olnud kohtuotsuse.
            4.   HOIATUSTEADE ISIKU RIIKI SISENEMISE VÕI RIIGIS VIIBIMISE KEELAMISEKS (SIS II MÄÄRUSE ARTIKKEL 24)
            
               Sissejuhatus
            
            Liikmesriikide teabevahetus selliste kolmandate riikide kodanike kohta, kelle kohta on esitatud hoiatusteade vastavalt SIS II määruse artiklile 24, võimaldab liikmesriikidel teha otsuseid sisenemisõiguse andmise ja viisataotluste asjus. Kui isik on juba liikmesriigi territooriumil, võimaldab see riiklikel asutustel võtta asjakohaseid meetmeid elamisloa või pikaajalise viisa andmiseks või isiku väljasaatmiseks riigist. Käesolevas jaos käsitatakse viisasid pikaajaliste viisadena, välja arvatud juhul, kui selgelt on osutatud muud tüüpi viisale (nt mitmekordne viisa).
            Schengeni piirieeskirjade artikli 5 lõikes 4 sätestatud teatamismenetlus ja Schengeni konventsiooni artiklis 25 sätestatud konsultatsioonimenetlus kuuluvad piirikontrolli ja elamislubade ning viisade väljastamise eest vastutavate ametiasutuste pädevusse. SIRENE bürood osalevad nimetatud menetlustes üldiselt ainult teadetega otseselt seotud täiendava teabe edastamiseks (nt teavitamine kokkulangevusest, isiku tuvastamine) või teadete kustutamiseks.
            Kuid SIRENE büroo võib osaleda ka kolmanda riigi kodaniku väljasaatmiseks või tema sissesõidu keelamiseks vajaliku täiendava teabe või nimetatud toimingute tulemusel tekkinud teabe edastamises.
            Šveitsis ei kohaldata Euroopa Parlamendi ja nõukogu direktiivi 2004/38/EÜ (24). Kui avastatakse kokkulangevus sellise kolmanda riigi kodaniku suhtes, kellel on õigus vabalt liikuda, konsulteerivad Šveits, hoiatusteate esitanud liikmesriik ja mis tahes muu liikmesriik, kellel on teavet seoses kolmanda riigi kodaniku vaba liikumise õigusega, tavapärases korras.
            4.1.   Hoiatusteate sisestamine
            
            Vastavalt SIS II määruse artiklile 25 kehtivad erieeskirjad nende kolmandate riikide kodanike suhtes, kelle suhtes kohaldatakse direktiivi 2004/38/EÜ tähenduses vaba liikumise õigust. SIRENE büroo saab võimaluse piires võimaldada juurdepääsu teabele, mille alusel tehti kindlaks, kas vaba liikumise õigusega isiku kohta oli sisestatud sisenemis- või viibimiskeeldu käsitlev hoiatusteade (25). Kui erandkorras sisestatakse hoiatusteade sellise kolmanda riigi kodaniku kohta, kes kasutab oma vaba liikumise õigust, saadab hoiatusteate esitanud liikmesriigi SIRENE büroo kõikidele teistele liikmesriikidele vormi M, mis põhineb hoiatusteate sisestanud ametiasutuse esitatud teabel (vt punktid 4.6 ja 4.7).
            Lisaks sätestatakse SIS II määruse artiklis 26, et teatavatel konkreetsetel tingimustel sisestatakse hoiatusteated ka selliste kolmandate riikide kodanike kohta, kelle suhtes kohaldatakse vastavalt Euroopa Liidu lepingu artiklile 29 (26) piiravat meedet, mille eesmärk on ära hoida sisenemine liikmesriikide territooriumile või transiit läbi nende territooriumi. Sellised hoiatusteated sisestab ja neid ajakohastab selle liikmesriigi pädev asutus, kes on meetme vastuvõtmise ajal ELi nõukogu eesistujariik. Kui kõnealusel liikmesriigil ei ole juurdepääsu SIS II-le või SIS II määruse artikli 24 kohastele hoiatusteadetele, täidab seda ülesannet järjekorras järgmine eesistujariik, kellel on juurdepääs SIS II-le, sealhulgas SIS II määruse artikli 24 kohastele hoiatusteadetele.
            Liikmesriik kehtestab hoiatusteadete sisestamise, ajakohastamise ja kustutamise menetlused.
            4.2.   Korduvad hoiatusteated
            
            Vaata üldine kord, mis on esitatud punktis 2.2.
            4.3.   Identiteedi väärkasutus
            
            Vaata üldine kord, mis on esitatud punktis 2.11.1.
            Probleemid võivad tekkida siis, kui kolmanda riigi kodanik, kelle kohta on sisestatud sisenemiskeeldu või viibimist käsitlev hoiatusteade, esineb sisenemisloa taotlemisel ebaseaduslikult liikmesriigi kodanikuna. Sellise juhtumi avastamisel võib teiste liikmesriikide pädevaid asutusi teavitada sellest, kuidas SIS II identiteedi väärkasutuse funktsiooni õigesti kasutada. Liikmesriigi kodaniku identiteedi kohta ei esitata sisenemiskeeldu käsitlevat hoiatusteadet.
            4.4.   Varjunime sisestamine
            
            Vt punktis 2.11.2 esitatud üldmenetlus.
            4.5.   Teabevahetus elamislubade ja viisade väljastamise korral
            
            Kohaldatakse järgmist menetlust:
            
                        a)
                     
                     
                        ilma et see piiraks Schengeni konventsiooni artiklis 25 sätestatud juhtudel toimuva teabevahetuse suhtes kehtestatud erimenetlusest ning punkti 4.8, milles käsitletakse vaba liikumise õigusega kolmanda riigi kodaniku suhtes kokkulangevuse tuvastamisele järgnevat teabevahetust (mille puhul on kohustuslik konsulteerida hoiatusteate esitanud riigi SIRENE bürooga), võib täideviiv liikmesriik teavitada riiki sisenemise keeldu käsitleva hoiatusteate esitanud liikmesriiki, et elamisloa või pikaajalise viisa väljastamise käigus on avastatud kokkulangevus. Hoiatusteate esitanud liikmesriik võib seejärel vajaduse korral teavitada teisi liikmesriike, kasutades selleks vormi M;
                     
                  
                        b)
                     
                     
                        asjaomaste liikmesriikide SIRENE bürood võivad vastava taotluse korral ning vastavalt siseriiklikule õigusele abistada elamislubasid ja viisasid väljaandvaid ametiasutusi vajaliku teabe edastamisel.
                     
                  
               Schengeni konventsiooni artiklis 25 sätestatud erimenetlused
            
            
               Schengeni konventsiooni artikli 25 lõikes 1 sätestatud menetlus
            
            Kui elamisloa või pikaajalise viisa väljaandmist kavandav liikmesriik tuvastab, et teine liikmesriik on taotluse esitaja kohta esitanud sisenemis- või viibimiskeeldu käsitleva hoiatusteate, konsulteerib ta SIRENE büroode vahendusel hoiatusteate esitanud liikmesriigiga. Elamisluba või viisat anda kavatsev liikmesriik teavitab hoiatusteate esitanud liikmesriiki elamisloa või viisa andmist käsitlevast otsusest, kasutades vormi N. Kui liikmesriik otsustab elamisloa või viisa anda, siis hoiatusteade kustutatakse. Asjaomase isiku võib siiski kanda hoiatusteate esitanud liikmesriigi sissesõidukeeldude registrisse.
            
               Schengeni konventsiooni artikli 25 lõikes 2 sätestatud menetlus
            
            Kui isiku sisenemis- või viibimiskeeldu käsitleva hoiatusteate sisestanud liikmesriik tuvastab, et hoiatusteates nimetatud isikule on antud elamisluba või pikaajaline viisa, algatab ta elamisloa või viisa välja andnud riigiga SIRENE büroode vahendusel konsultatsioonimenetluse. Elamisloa või viisa andnud liikmesriik teavitab hoiatusteate esitanud liikmesriiki elamisloa või viisa tühistamist või mittetühistamist käsitlevast otsusest, kasutades vormi O. Kui liikmesriik otsustab elamisloa või viisa alles jätta, siis hoiatusteade kustutatakse. Asjaomase isiku võib siiski kanda selle liikmesriigi sissesõidukeeldude registrisse.
            
               Vormi O kasutatakse SIRENE büroode vahendusel toimuvaks konsulteerimiseks ka juhul, kui elamisloa välja andnud liikmesriik avastab hiljem, et isiku kohta on SIS II kantud sisenemis- või viibimiskeeldu käsitlev hoiatusteade (27).
            Kui kolmas liikmesriik (st mitte see liikmesriik, kes andis välja elamisloa või viisa, ega ka see liikmesriik, kes esitas hoiatusteate) leiab, et mõne liikmesriigi elamisloa või viisa saanud kolmanda riigi kodaniku kohta on esitatud hoiatusteade, teavitab ta sellest SIRENE büroode vahendusel nii elamisloa või viisa andnud kui ka teate esitanud liikmesriiki, kasutades vormi H.
            Kui Schengeni konventsiooni artiklis 25 ettenähtud menetlus hõlmab isiku sisenemis- või viibimiskeeldu käsitleva hoiatusteate kustutamist, osutavad SIRENE bürood kooskõlas oma siseriikliku õigusega abi, kui neilt seda taotletakse.
            
               Schengeni piirieeskirjade artikli 5 lõike 4 punktides a ja c sätestatud erimenetlused
            
            4.5.1.   Menetlus, mida kohaldatakse artikli 5 lõike 4 punktis a sätestatud juhtudel
            
            Vastavalt Schengeni piirieeskirjade artikli 5 lõike 4 punktile a on kolmanda riigi kodanikul, kelle kohta on esitatud sisenemis- või viibimiskeeldu käsitlev hoiatusteade, kuid kellel on ühe liikmesriigi antud elamisluba, pikaajaline viisa või mitmekordne viisa, lubatud elamisloa, pikaajalise viisa või mitmekordse viisa andnud liikmesriigi territooriumile jõudmiseks siseneda transiidi eesmärgil kolmandasse liikmesriiki. Riiki sisenemise võib keelata juhul, kui asjaomane riik on andnud välja oma riigis kehtiva sisenemiskeeldu käsitleva hoiatusteate. Mõlemal juhul saadab selle liikmesriigi SIRENE büroo, kuhu isik soovib siseneda, pädeva ametiasutuse taotlusel kõnealuste liikmesriikide SIRENE büroodele teate (vormi H, kui transiidi luba antakse, või vormi G, kui siseneda ei lubata), millega neid teavitatakse vasturääkivusest ja palutakse neid omavahel konsulteerida, et kustutada SIS II-st hoiatusteade või tühistada elamisluba või viisa. Kõnealune SIRENE büroo võib paluda ka end konsulteerimise tulemustest teavitada.
            Kui asjaomane kolmanda riigi kodanik püüab siseneda liikmesriiki, kes on SIS II sisestanud hoiatusteate, võib see liikmesriik keelata tema sisenemise. Kuid pädeva ametiasutuse taotlusel konsulteerib selle liikmesriigi SIRENE büroo elamisloa või viisa välja andnud riigi SIRENE bürooga, et võimaldada pädeval asutusel välja selgitada, kas on alust elamisloa või viisa tühistamiseks. Elamisloa või viisa andnud liikmesriik teavitab hoiatusteate esitanud liikmesriiki elamisloa või viisa tühistamist või mittetühistamist käsitlevast otsusest, kasutades vormi O. Kui liikmesriik otsustab elamisloa või viisa alles jätta, siis hoiatusteade kustutatakse. Asjaomase isiku võib siiski kanda selle liikmesriigi sissesõidukeeldude registrisse.
            Kui kõnealune isik püüab siseneda elamisloa või viisa välja andnud riiki, lubatakse tal sinna siseneda, kuid selle riigi SIRENE büroo konsulteerib pädeva ametiasutuse taotlusel hoiatusteate esitanud liikmesriigi SIRENE bürooga, et pädevatel asutustel oleks võimalik teha otsus elamisloa või viisa tühistamise või hoiatusteate kustutamise kohta. Elamisloa või viisa andnud liikmesriik teavitab hoiatusteate esitanud liikmesriiki elamisloa või viisa tühistamist või mittetühistamist käsitlevast otsusest, kasutades vormi O. Kui liikmesriik otsustab elamisloa või viisa kehtima jätta, siis hoiatusteade kustutatakse. Asjaomase isiku võib siiski kanda selle liikmesriigi sissesõidukeeldude registrisse.
            4.5.2.   Menetlus, mida kohaldatakse artikli 5 lõike 4 punktis c sätestatud juhtudel
            
            Vastavalt artikli 5 lõike 4 punktile c võib liikmesriik kolmanda riigi kodanikel, kes ei täida ühte või mitut lõikes 1 sätestatud tingimust, lubada siseneda oma territooriumile humanitaarsetel kaalutlustel, riiklikes huvides või rahvusvaheliste kohustuste tõttu. Pädeva ametiasutuse taotluse korral võib sisenemist lubanud liikmesriigi SIRENE büroo sellest teavitada hoiatusteate esitanud liikmesriigi SIRENE bürood vormi H abil.
            4.6.   Punktis 4.5 osutatud menetlusi käsitlevad ühiseeskirjad
            
            
                        a)
                     
                     
                        Konsultatsioonimenetluse käigus saadab selle liikmesriigi SIRENE büroo, kes on andnud või kavatseb anda või säilitada elamisloa või pikaajalise viisa, ainult ühe vormi N või vormi O, et teavitada liikmesriiki, kes on väljastanud või kavatseb väljastada sisenemiskeeldu käsitleva hoiatusteate elamisloa või viisa andmist, alles jätmist või tühistamist käsitleva lõpliku otsuse kohta.
                     
                  
                        b)
                     
                     
                        Konsultatsioonimenetlus on kas Schengeni konventsiooni artikli 25 lõike 1 kohane menetlus või Schengeni konventsiooni artikli 25 lõike 2 kohane menetlus.
                     
                  
                        c)
                     
                     
                        Kui konsultatsioonimenetluse käigus saadetakse vorm M, G või H, võib sellele teha märke „konsultatsioonimenetlus”. (vorm M: väli 083; vorm G: väli 086; vorm H: väli 083).
                     
                  4.7.   Teabe vahetamine seoses Schengeni alale sisenemise keelamise või sealt väljasaatmisega pärast kokkulangevuse avastamist
            
            Ilma et see piiraks Schengeni piirieeskirjade artikli 5 lõike 4 punktide a ja c alusel toimuva teabevahetuse suhtes kehtestatud erimenetlustest ning punkti 4.8, milles käsitletakse vaba liikumise õigusega kolmanda riigi kodaniku suhtes kokkulangevuse tuvastamisele järgnevat teabevahetust (mille puhul on kohustuslik konsulteerida hoiatusteate esitanud riigi SIRENE bürooga), võib liikmesriik taotleda, et teda teavitataks kõikidest kokkulangevustest hoiatusteadetega, mille see riik on sisestanud isiku riiki sisenemise või riigis viibimise keelamiseks.
            Sisenemiskeeldu käsitleva hoiatusteate sisestanud liikmesriigi SIRENE bürood ei ole tingimata vaja kokkulangevusest teavitada, ent seda võidakse teha eriolukordades. Olenevalt sellest, milline meede võetakse, võib igal juhul saata vormi G või vormi H, näiteks juhul, kui vajatakse täiendavat teavet. Vorm G tuleb alati saata juhul, kui kokkulangevus käsitleb isikut, kelle suhtes kohaldatakse vaba liikumise õigust.
            Olenemata eelmisest lõikest, peavad SIRENE bürood vastavalt 10. jaole esitama statistika, mis käsitleb teiste riikide sisestatud hoiatusteadetega kokkulangevuste avastamist nende territooriumil.
            Kohaldatakse järgmist menetlust:
            
                        a)
                     
                     
                        liikmesriik võib taotleda, et teda teavitataks kõikidest kokkulangevustest, mis on avastatud tema esitatud hoiatusteadete puhul, mis käsitlevad riiki sisenemise või seal viibimise keelamist. Iga liikmesriik, kes soovib seda võimalust kasutada, esitab teisele liikmesriigile kirjaliku taotluse;
                     
                  
                        b)
                     
                     
                        täideviiv liikmesriik võib omal algatusel teavitada hoiatusteate esitanud liikmesriiki, et selle hoiatusteate puhul on avastatud kokkulangevus, et kolmanda riigi kodanikule ei ole antud sissesõiduõigust või et ta on Schengeni territooriumilt välja saadetud;
                     
                  
                        c)
                     
                     
                        kui kokkulangevuse tõttu on võetud meetmeid, saadab täideviiva liikmesriigi SIRENE büroo hoiatusteate esitanud liikmesriigi SIRENE büroole vormi G; vorm G saadetakse ka juhul, kui meetme võtmiseks vajatakse rohkem teavet;
                     
                  
                        d)
                     
                     
                        pärast punktis c osutatud teabe saamist hoiatusteate esitanud liikmesriigilt:
                        
                                    i)
                                 
                                 
                                    teavitab täideviiv liikmesriik juhul, kui meede on võetud, hoiatusteate esitanud liikmesriigi SIRENE bürood, kasutades vormi M (mitte teist vormi G sama kokkulangevuse korral),
                                 
                              
                                    ii)
                                 
                                 
                                    teavitab täideviiv liikmesriik juhul, kui meedet ei ole võetud, hoiatusteate esitanud liikmesriigi SIRENE bürood, kasutades vormi H, või
                                 
                              
                                    iii)
                                 
                                 
                                    kasutatakse eespool nimetatud toimingute jaoks vormi M juhul, kui vaja on veel konsulteerida,
                                 
                              
                                    iv)
                                 
                                 
                                    kasutatakse konsultatsioonimenetluses lõplikuks vormide vahetamiseks vormi N või O,
                                 
                              
                  
                        e)
                     
                     
                        kui liikmesriik avastab oma territooriumil kolmanda riigi kodaniku, kelle kohta on esitatud hoiatusteade, edastab hoiatusteate esitanud liikmesriigi SIRENE büroo tema nõudmisel teabe, mis on vajalik asjaomase isiku tagasisaatmiseks. Sõltuvalt täideviiva liikmesriigi vajadustest tuleb vormil M esitada vähemalt järgmine teave:
                        
                                    —
                                 
                                 
                                    otsuse liik ja põhjus;
                                 
                              
                                    —
                                 
                                 
                                    otsuse välja andnud asutus;
                                 
                              
                                    —
                                 
                                 
                                    otsuse kuupäev;
                                 
                              
                                    —
                                 
                                 
                                    otsuse kättetoimetamise kuupäev;
                                 
                              
                                    —
                                 
                                 
                                    otsuse täideviimise kuupäev;
                                 
                              
                                    —
                                 
                                 
                                    kuupäev, millal otsus kaotab kehtivuse, või otsuse kehtivusaeg;
                                 
                              
                                    —
                                 
                                 
                                    teave selle kohta, kas isik on süüdi mõistetud, ja karistuse laad.
                                 
                              
                  Kui isik, kelle kohta on esitatud hoiatusteade, peetakse kinni piiril, tuleb järgida Schengeni piirieeskirjades ja hoiatusteate esitanud liikmesriigis kehtestatud menetlusi.
            Teatavatel erijuhtudel võib tekkida kiire vajadus vahetada SIRENE büroode kaudu täiendavat teavet, et isikusamasus kahtlusteta tuvastada.
            4.8.   Teabe vahetamine, kui avastatakse kokkulangevus vaba liikumise õigusega kolmanda riigi kodaniku suhtes
            
            Selliste kolmanda riigi kodanike suhtes, kellel on õigus ühenduses vabalt liikuda direktiivi 2004/38/EÜ tähenduses, kohaldatakse erieeskirju (28).
            Kui tuvastatakse kokkulangevus kolmanda riigi sellise kodaniku suhtes, kelle suhtes kohaldatakse vaba liikumise õigust direktiivi 2004/38/EÜ tähenduses, kohaldatakse erieeskirju (Šveitsi seisukohta vt 4. jao sissejuhatus). Kohaldatakse järgmist menetlust:
            
                        a)
                     
                     
                        pädeva ametiasutuse taotlusel võtab täideviiva liikmesriigi SIRENE büroo vormi G abil viivitamata ühendust hoiatusteate esitanud liikmesriigi SIRENE bürooga, et saada teavet, mida on vaja, et teha kiire otsus võetavate meetmete kohta;
                     
                  
                        b)
                     
                     
                        teabetaotluse saamise korral alustab hoiatusteate esitanud liikmesriigi SIRENE büroo kohe vajaliku teabe kogumist ning saadab kogutud teabe võimalikult kiiresti täideviiva liikmesriigi SIRENE büroole;
                     
                  
                        c)
                     
                     
                        teabe puudumise korral kontrollib hoiatusteate esitanud liikmesriigi SIRENE büroo koos pädeva asutusega, kas hoiatusteate võib säilitada kooskõlas direktiiviga 2004/38/EÜ. Kui pädev asutus otsustab hoiatusteate säilitada, teavitab hoiatusteate esitanud liikmesriigi SIRENE büroo sellest teisi SIRENE büroosid, kasutades vormi M;
                     
                  
                        d)
                     
                     
                        täideviiv liikmesriik teatab oma SIRENE büroo kaudu hoiatusteate esitanud liikmesriigi SIRENE büroole sellest, kas taotletud meede võeti (kasutades vormi M) või mitte (kasutades vormi H) (29).
                     
                  4.9.   Teabevahetus juhul, kui kokkulangevust ei ole tuvastatud, kuid liikmesriik avastab, et vaba liikumise õigusega kolmanda riigi kodaniku kohta on esitatud sisenemis- või viibimiskeeldu käsitlev hoiatusteade
            
            Kui kokkulangevust ei ole tuvastatud, kuid liikmesriik avastab, et sellise kolmanda riigi kodaniku kohta, kellel on õigus ühenduses vabalt liikuda, on esitatud sisenemis- või viibimiskeeldu käsitlev hoiatusteade, saadab kõnealuse liikmesriigi SIRENE büroo pädeva asutuse taotlusel hoiatusteate esitanud liikmesriigi SIRENE büroole selle kohta vormi M.
            Teabe puudumise korral kontrollib hoiatusteate esitanud liikmesriigi SIRENE büroo koos pädeva asutusega, kas hoiatusteate võib säilitada kooskõlas direktiiviga 2004/38/EÜ. Kui pädev asutus otsustab hoiatusteate säilitada, teavitab hoiatusteate esitanud liikmesriigi SIRENE büroo sellest teisi SIRENE büroosid, kasutades vormi M.
            4.10.   Sisenemis- või viibimiskeeldu käsitleva hoiatusteate kustutamine
            
            Ilma et see piiraks Schengeni konventsiooni artikli 25 ning Schengeni piirieeskirjade artikli 5 lõike 4 punktidega a ja c ette nähtud erimenetluse kohaldamist, kustutatakse kolmanda riigi kodaniku sisenemis- või viibimiskeeldu käsitlevad hoiatusteated siis, kui:
            
                        a)
                     
                     
                        hoiatusteade on aegunud;
                     
                  
                        b)
                     
                     
                        hoiatusteate esitanud liikmesriigi pädev asutus on teinud asjakohase otsuse;
                     
                  
                        c)
                     
                     
                        sisenemiskeelu tähtaeg on möödunud, juhul kui hoiatusteate esitanud liikmesriigi pädev asutus märkis oma otsuses tähtaja, või
                     
                  
                        d)
                     
                     
                        isikule antakse liikmesriigi kodakondsus. Kui kodakondsuse omandamist märkab mitte hoiatusteate esitanud liikmesriigi, vaid mõne teise liikmesriigi SIRENE büroo, siis konsulteerib esimene hoiatusteate esitanud liikmesriigi SIRENE bürooga ning vajaduse korral saadab talle vormi J, järgides juriidiliselt või faktiliselt ebatäpsete andmete parandamise ja kustutamise menetlust (vt punkt 2.7).
                     
                  5.   HOIATUSTEATED TEADMATA KADUNUD ISIKUTE KOHTA (SIS II OTSUSE ARTIKKEL 32)
            5.1.   Korduvad hoiatusteated
            
            Vaata üldine kord, mis on esitatud punktis 2.2.
            5.2.   Identiteedi väärkasutus
            
            Vaata üldine kord, mis on esitatud punktis 2.11.1.
            5.3.   Varjunime sisestamine
            
            Vaata üldine kord, mis on esitatud punktis 2.11.2.
            5.4.   Lipu lisamine
            
            Võib tekkida olukordi, kus tuvastatakse kokkulangevus kadunud isikut käsitleva hoiatusteatega ja täideviiva liikmesriigi pädevad asutused otsustavad taotletud meetmeid ja/või edasisi meetmeid mitte võtta. Selle otsuse võib teha ka juhul, kui hoiatusteate esitanud liikmesriigi pädevad ametiasutused otsustavad SIS II hoiatusteate säilitada. Sellisel juhul võib täideviiv liikmesriik taotleda lipu lisamist pärast kokkulangevuse avastamist. Lipu lisamisel järgitakse punktis 2.6 kirjeldatud üldist korda.
            Seoses teadmata kadunud isikute kohta esitatud hoiatusteadetega ei ole kehtestatud muid menetlusi.
            5.5.   Teadmata kadunud alaealiste ja teiste ohus olevate isikute kohta kirjelduse esitamine
            
            SIRENE büroodel peab olema riiklikul tasandil vaba juurdepääs kogu teadmata kadunud isikuid käsitlevate hoiatusteadetega seotud täiendavale teabele, et SIRENE büroo saaks anda oma täieliku panuse juhtumi edukasse lahendamisse, aidates isikut tuvastada ja andes juhtumiga seotud asjaolude kohta kiiresti täiendavat teavet. Asjaomane täiendav teave võib hõlmata eelkõige riiklikke otsuseid, mis käsitlevad lapse või haavatava isiku eestkostet, või teadmata kadunud lastest teavitamise mehhanismide kasutamise taotlusi.
            Kuna mitte kõik haavatavad teadmata kadunud isikud ei ületa riigipiiri, tehakse otsus täiendava teabe (isikukirjelduse) edastamise ja adressaadi kohta iga juhtumi puhul eraldi, võttes arvesse kõiki asjaolusid. Pärast seda, kui riiklikul tasandil on tehtud otsus selle kohta, millises ulatuses on tarvis täiendavat teavet edastada, võtab hoiatusteate esitanud liikmesriigi SIRENE büroo vajaduse korral ühe järgmistest meetmetest:
            
                        a)
                     
                     
                        säilitab teabe, et ta saaks teise liikmesriigi taotluse korral edastada talle täiendavat teavet;
                     
                  
                        b)
                     
                     
                        kui päringud viitavad teadmata kadunud isiku võimalikule asukohale, saadab asjaomasele SIRENE büroole vormi M;
                     
                  
                        c)
                     
                     
                        kadumise asjaolusid arvesse võttes saadab vormi M kõikidele asjaomastele SIRENE büroodele, et edastada kõik isikuga seotud andmed lühikese aja jooksul.
                     
                  Kui tegemist on suures ohus oleva teadmata kadunud isikuga, peab märge vormi M väljal 311 algama sõnaga „URGENT” (kiire) ja kiireloomulisuse põhjendusega. (Juhul kui teadmata kadunud alaealine on saatjata, (30) tuleb lisada selgitav märkus „Saatjata alaealine”.) Asja kiireloomulisust tuleks rõhutada telefonikõnes, milles selgitatakse vormi M tähtsust ja asja pakilisust.
            Seejuures kasutatakse suures ohus oleva teadmata kadunud isiku kohta struktureeritud täiendava teabe sisestamise ja järjestamise kokkulepitud tavameetodit (31). Need andmed kantakse vormi M väljale 083.
            Pärast seda, kui SIRENE büroo on teabe saanud, peab ta selleks, et sihikindlal ja põhjendatud viisil suurendada tagaotsitava isiku leidmise võimalusi, edastama selle vajaduse korral:
            
                        a)
                     
                     
                        asjaomastele piiripunktidele;
                     
                  
                        b)
                     
                     
                        pädevatele haldus- ja politseiasutustele isiku leidmiseks ja kaitsmiseks;
                     
                  
                        c)
                     
                     
                        hoiatusteate esitanud liikmesriigi asjaomastele konsulaarasutustele pärast SIS II kokkulangevuse avastamist.
                     
                  5.6.   Teabevahetus pärast kokkulangevuse tuvastamist
            
            Vaata üldine kord, mis on esitatud punktis 2.3.
            Lisaks kohaldatakse järgmisi eeskirju:
            
                        a)
                     
                     
                        Kui teadmata kadunud isikute kaitseks tuleb võtta meetmeid, edastavad SIRENE bürood nende kohta võimalikult palju meditsiinilist teavet.
                        Edastatud teavet hoitakse vaid senikaua, kuni see on hädavajalik, ja seda kasutatakse rangelt vaid selle isiku ravimiseks.
                     
                  
                        b)
                     
                     
                        Täideviiva liikmesriigi SIRENE büroo teatab alati asukohaandmed hoiatusteate esitanud liikmesriigi SIRENE büroole.
                     
                  
                        c)
                     
                     
                        Vastavalt SIS II otsuse artikli 33 lõikele 2 on teadmata kadunud ja leitud täisealist isikut käsitlevate andmete edastamiseks isiku kadumiseset teatanud isikule vaja kadunud isiku nõusolekut (32). Nõusolek tuleb anda kirjalikult või see peab olema vähemalt kirjalikult registreeritud. Nõusoleku andmisest keeldumine tuleb esitada kirjalikult või see tuleb ametlikult registreerida. Pädevad asutused võivad siiski kadumisest teatanud isikule edastada teabe selle kohta, et hoiatusteade on kustutatud pärast vastavuse tuvastamist.
                     
                  5.7.   Teadmata kadunud isikuid käsitlevate hoiatusteadete kustutamine
            
            Juhul kui hoiatusteate esitanud liikmesriigil tekib hoiatusteate kustutamisel märkimisväärne viivitus, tuleb sellest viivitusest teatada täideviiva liikmesriigi SIRENE büroole, et lisada hoiatusteatele lipp, nagu kirjeldatud SIRENE käsiraamatu punktis 5.4.
            5.7.1.   Alaealised
            
            Hoiatusteade kustutatakse juhul, kui:
            
                        a)
                     
                     
                        juhtum on lahendatud (nt alaealine on saadetud tagasi kodumaale; täideviiva liikmesriigi pädev ametiasutus teeb otsuse lapse eest hoolitseda);
                     
                  
                        b)
                     
                     
                        hoiatusteade on aegunud või
                     
                  
                        c)
                     
                     
                        hoiatusteate esitanud liikmesriigi pädev asutus on teinud asjakohase otsuse.
                     
                  5.7.2.   Täiskasvanud, kelle suhtes ei ole vaja võtta kaitsemeetmeid
            
            Hoiatusteade kustutatakse juhul, kui:
            
                        a)
                     
                     
                        meede on võetud (täideviiv liikmesriik on asukoha välja selgitanud);
                     
                  
                        b)
                     
                     
                        hoiatusteade on aegunud või
                     
                  
                        c)
                     
                     
                        hoiatusteate esitanud liikmesriigi pädev asutus on teinud asjakohase otsuse.
                     
                  5.7.3.   Täiskasvanud, kelle suhtes on vaja võtta kaitsemeetmeid
            
            Hoiatusteade kustutatakse juhul, kui:
            
                        a)
                     
                     
                        meede on võetud (isiku suhtes kohaldatakse kaitsemeetmeid);
                     
                  
                        b)
                     
                     
                        hoiatusteade on aegunud või
                     
                  
                        c)
                     
                     
                        hoiatusteate esitanud liikmesriigi pädev asutus on teinud asjakohase otsuse.
                     
                  Kui isiku suhtes on võetud ametlikud kaitsemeetmed, võib hoiatusteadet säilitada siseriikliku õiguse kohaselt seni, kuni isik on saadetud tagasi kodumaale.
            6.   KOHTUMENETLUSES OSALEMISE EESMÄRGIL OTSITAVAID ISIKUID KÄSITLEVAD HOIATUSTEATED (SIS II OTSUSE ARTIKKEL 34)
            6.1.   Korduvad hoiatusteated
            
            Vaata üldine kord, mis on esitatud punktis 2.2.
            6.2.   Identiteedi väärkasutus
            
            Vaata üldine kord, mis on esitatud punktis 2.11.1.
            6.3.   Varjunime sisestamine
            
            Vaata üldine kord, mis on esitatud punktis 2.11.2.
            6.4.   Teabevahetus pärast kokkulangevuse tuvastamist
            
            Vaata üldine kord, mis on esitatud punktis 2.3.
            Lisaks kohaldatakse järgmisi eeskirju:
            
                        a)
                     
                     
                        isiku tegeliku elukoha kindlakstegemiseks võetakse meetmed vastavalt selle liikmesriigi siseriiklikule õigusele, kus isik leiti;
                     
                  
                        b)
                     
                     
                        kehtestada tuleb asjakohased siseriiklikud menetlused, et tagada hoiatusteadete säilitamine SIS II-s ainult seni, kuni on saavutatud nende esitamise eesmärk.
                     
                  SIRENE bürood võivad edastada lisateavet SIS II otsuse artikli 34 kohaselt sisestatud hoiatusteadete kohta ning tegutseda seejuures õigusasutuste nimel juhul, kui teave kuulub vastastikuse õigusabi valdkonda.
            6.5.   Kohtumenetluses osalemise eesmärgil otsitavaid isikuid käsitlevate hoiatusteadete kustutamine
            
            Hoiatusteade kustutatakse juhul, kui:
            
                        a)
                     
                     
                        teave isiku asukoha kohta on edastatud hoiatusteate esitanud liikmesriigi pädevale asutusele. Kui edastatud teabe põhjal ei ole võimalik võtta meetmeid (nt vale aadress või puudub elukoht), teavitab hoiatusteate esitanud liikmesriigi SIRENE büroo probleemi lahendamiseks täideviiva liikmesriigi SIRENE bürood;
                     
                  
                        b)
                     
                     
                        hoiatusteade on aegunud või
                     
                  
                        c)
                     
                     
                        hoiatusteate esitanud liikmesriigi pädev asutus on teinud asjakohase otsuse.
                     
                  Kui liikmesriigis on avastatud kokkulangevus ja aadress on edastatud hoiatusteate esitanud liikmesriigi SIRENE büroole ning selles liikmesriigis avastatud kokkulangevusega seoses ilmneb sama aadress, registreeritakse kokkulangevus täideviivas liikmesriigis, kuid hoiatusteate esitanud liikmesriigile ei saadeta uuesti aadressi ega vormi G. Sellisel juhul teavitab täideviiv liikmesriik hoiatusteate esitanud liikmesriiki korduvatest kokkulangevustest ja hoiatusteate esitanud liikmesriik kaalub vajadust säilitada hoiatusteade.
            7.   DISKREETSE KONTROLLIMISE VÕI ERIKONTROLLI EESMÄRGIL SISESTATUD HOIATUSTEATED (SIS II OTSUSE ARTIKKEL 36)
            7.1.   Korduvad hoiatusteated
            
            Vaata üldine kord, mis on esitatud punktis 2.2.
            7.2.   Identiteedi väärkasutus
            
            Vaata üldine kord, mis on esitatud punktis 2.11.1.
            7.3.   Varjunime sisestamine
            
            Vaata üldine kord, mis on esitatud punktis 2.11.2.
            7.4.   Teiste liikmesriikide teavitamine hoiatusteate esitamise korral
            
            Kui liikmesriigi SIRENE büroo esitab hoiatusteate, teavitab ta kõiki teisi SIRENE büroosid vormi M kasutades järgmistel juhtudel:
            
                        a)
                     
                     
                        hoiatusteade esitatakse diskreetse kontrollimise või erikontrolli eesmärgil, paludes viivitamata teavitada kokkulangevustest hoiatusteate esitanud SIRENE bürood; vormile M tuleb kanda tekst „ARTICLE 36(2) of the SIS II Decision — immediate action” või „ARTICLE 36(3) of the SIS II Decision- immediate action”. Viivitamata võetavate meetmete põhjendus tuleb esitada vormi M väljal 083 või
                     
                  
                        b)
                     
                     
                        riigi pädev julgeolekuasutus taotleb hoiatusteate esitamist kooskõlas SIS II otsuse artikli 36 lõikega 3; vormile M tuleb kanda tekst „ARTICLE 36(3) of the SIS II Decision”.
                     
                  Kui hoiatusteade esitatakse kooskõlas SIS II otsuse artikli 36 lõikega 3, tuleb märkida vormi M väljale 080 hoiatusteate sisestamist taotleva ametiasutuse nimi kõigepealt hoiatusteate välja andnud liikmesriigi keeles ning seejärel inglise keeles. Väljal 081 esitatakse ametiasutuse kontaktandmed kujul, mis ei vaja tõlkimist.
            Teatavat laadi teabe konfidentsiaalsus tagatakse vastavalt siseriiklikule õigusele ning SIRENE büroode ja riigi julgeoleku eest vastutavate teenistuste omavaheline suhtlus tuleb hoida üksteisest lahus.
            7.5.   Lipu lisamine
            
            Vaata üldine kord, mis on esitatud punktis 2.6.
            Diskreetse kontrollimise või erikontrolli eesmärgil sisestatud hoiatusteadete suhtes ei ole kehtestatud muid menetlusi.
            Kui täideviiva liikmesriigi riikliku julgeoleku eest vastutav ametiasutus otsustab, et hoiatusteatele tuleb lisada lipp, võtab ta ühendust oma riigi SIRENE bürooga ja teatab talle, et nõutavat meedet ei ole võimalik võtta. Seejärel taotleb SIRENE büroo lipu lisamist, saates vormi F hoiatusteate esitanud liikmesriigi SIRENE büroole. Seejuures esitab ta oma taotluse üldise põhjenduse nagu muudegi lipu lisamise taotluste puhul. Diskreetseid asjaolusid ei ole siiski vaja avaldada (vt ka punkti 7.6 alapunkt b).
            7.6.   Teabevahetus pärast kokkulangevuse tuvastamist
            
            Vaata üldine kord, mis on esitatud punktis 2.3.
            Lisaks kohaldatakse järgmisi eeskirju:
            
                        a)
                     
                     
                        Kui tuvastatakse kokkulangevus seoses SIS II otsuse artikli 36 lõike 3 kohase hoiatusteatega, teavitab täideviiva liikmesriigi SIRENE büroo hoiatusteate esitanud liikmesriigi SIRENE bürood tulemustest (diskreetne kontrollimine või erikontroll) vormiga G. Samal ajal teavitab täideviiva liikmesriigi SIRENE büroo oma riigi pädevat julgeolekuasutust;
                     
                  
                        b)
                     
                     
                        teatavat laadi teabe konfidentsiaalsuse tagamiseks tuleb kasutada erimenetlust. Seega tuleb riikide pädevate julgeolekuasutuste vaheline suhtlus hoida lahus SIRENE büroode vahelisest suhtlusest. Järelikult arutavad riiklikud julgeolekuasutused lipu taotlemise üksikasjalikke põhjendusi vahetult omavahel ja mitte SIRENE büroode kaudu.
                     
                  
                        c)
                     
                     
                        Kui tuvastatakse kokkulangevus seoses hoiatusteatega, millest tuleb kohe teavitada, saadetakse viivitamata vorm G hoiatusteate esitanud liikmesriigi SIRENE büroole.
                     
                  7.7.   Diskreetse kontrollimise või erikontrolli eesmärgil sisestatud hoiatusteate kustutamine
            
            Hoiatusteade kustutatakse juhul, kui:
            
                        a)
                     
                     
                        hoiatusteade on aegunud või
                     
                  
                        b)
                     
                     
                        hoiatusteate esitanud liikmesriigi pädev asutus on teinud asjakohase otsuse.
                     
                  7.8.   Numbrimärgi automaatse tuvastamise süsteemid (ANPR)
            
            Vt jaotis 9.
            8.   HOIATUSTEATED ARESTITAVATE VÕI ASITÕENDINA KASUTATAVATE ESEMETE KOHTA (SIS II OTSUSE ARTIKKEL 38)
            8.1.   Korduvad hoiatusteated
            
            Vaata üldine kord, mis on esitatud punktis 2.2.
            8.2.   Hoiatusteated sõidukite kohta
            
            8.2.1.   Ühe sõiduki kohta korduvate hoiatusteadete olemasolu kontroll
            
            Sõiduki kohta korduvate hoiatusteadete olemasolu kontrollitakse järgmiste sõiduki identifitseerimist võimaldavate kirjeldusandmete alusel:
            
                        a)
                     
                     
                        registreerimis-/numbrimärk ja/või
                     
                  
                        b)
                     
                     
                        sõiduki identifitseerimisnumber (VIN).
                     
                  SIS II võivad olla sisestatud mõlemad numbrid.
            Kui uue hoiatusteate sisestamisel leitakse, et sama VIN ja/või registreerimisnumber on juba SIS IIs olemas, eeldatakse, et uue hoiatusteate esitamise tulemusena tekib sama sõiduki kohta korduv hoiatusteade. Siiski on kõnealune kontrollimeetod tõhus vaid juhul, kui kasutatavad kirjelduselemendid on samad. Seetõttu ei ole võrdlus alati võimalik.
            SIRENE büroo juhib kasutajate tähelepanu probleemidele, mis võivad tekkida, kui võrreldakse vaid ühte nimetatud numbritest, samuti mitme sama numbriga sõiduki ja korduvate numbrimärkide probleemile. Positiivne vastus ei tähenda automaatselt, et on olemas kokkulangevus, ja negatiivne vastus ei tähenda, et asjaomase sõiduki kohta hoiatusteade puudub.
            Neid kohustuslikke andmeid sõiduki identifitseerimiseks, mida kasutatakse kahe sõidukeid käsitleva kirje samasuse väljaselgitamiseks, kirjeldatakse üksikasjalikult punktis 2.2.3.
            SIRENE bürood kohaldavad sõidukeid käsitlevate korduvate ja ühildumatute hoiatusteadete kontrollimiseks samu konsultatsioonimenetlusi, mida kohaldatakse isikute puhul. Vaata üldine kord, mis on esitatud punktis 2.2.
            Hoiatusteate esitanud liikmesriigi SIRENE büroo hoiab kuni hoiatusteate kustutamiseni alles kõik hoiatusteadete sisestamise taotlused, mis on pärast konsulteerimist eespool nimetatud sätetele tuginedes tagasi lükatud.
            8.2.2.   Korduva tehasetähisega sõiduk (VIN-twin)
            
            SIS II kantud korduva tehasetähisega sõiduk (VIN-twin) on valmistajatehase poolt sõidukile antud tähist (VIN) kandva sõidukiga sama liiki sõiduk, mis kannab sama tähist (seega ei kuulu sellesse kategooriasse näiteks sama VIN-iga numbriga traktor ega mootorratas). Selleks et vältida korduva tähisega ehtsa sõiduki arestimist, kohaldatakse järgmist menetlust.
            
                        a)
                     
                     
                        Kui tehakse kindlaks, et tegemist võib olla korduva tehasetähisega sõidukiga, siis SIRENE büroo vastavalt vajadusele:
                        
                                    i)
                                 
                                 
                                    tagab, et SIS II sisestatud hoiatusteates ei ole viga ja hoiatusteates sisalduv teave on võimalikult ammendav;
                                 
                              
                                    ii)
                                 
                                 
                                    kontrollib selle juhtumi asjaolusid, mille tõttu hoiatusteade SIS II sisestati;
                                 
                              
                                    iii)
                                 
                                 
                                    uurib mõlema sõiduki tausta alates nende tootmisest;
                                 
                              
                                    iv)
                                 
                                 
                                    nõuab, et arestitud sõidukit, eelkõige selle tehasetähist, kontrollitaks põhjalikult, et teha kindlaks, kas tegemist on ehtsa tehasetähisega sõidukiga.
                                 
                              Asjaomased SIRENE bürood teevad selliste meetmete võtmisel tihedat koostööd.
                     
                  
                        b)
                     
                     
                        Korduva tehasetähisega sõidukist teada saades kaalub hoiatusteate esitanud liikmesriik SIS II hoiatusteate säilitamise vajalikkust. Kui liikmesriik otsustab SIS II hoiatusteate säilitada, siis hoiatusteate esitanud liikmesriik:
                        
                                    i)
                                 
                                 
                                    lisab hoiatusteatesse sõiduki kohta märkuse „Suspicion of clone” (kloonimiskahtlus) (33);
                                 
                              
                                    ii)
                                 
                                 
                                    palub ehtsa tehasetähisega sõiduki omanikul juhul, kui too sellega sõnaselgelt nõustub ja see on vastavuses siseriikliku õigusega, anda hoiatusteate esitanud liikmesriigi SIRENE büroole asjaomane teave, mis aitab vältida väära tuvastamise negatiivseid tagajärgi;
                                 
                              
                                    iii)
                                 
                                 
                                    saadab oma riigi SIRENE büroo kaudu kõigile teistele büroodele vormi M, kirjeldades vajaduse korral ehtsa tehasetähisega sõiduki tunnuseid ja omadusi, mis eristavad seda SIS II kantud sõidukist. Vormi M väljal 083 märgitakse selgelt „ORIGINAL MANUFACTURED VEHICLE” (ehtsa tehasetähisega sõiduk).
                                 
                              
                  
                        c)
                     
                     
                        Kui SIS II kontrollimisel leitakse, et sõiduki kohta on tehtud kloonimiskahtluse märge, võtab kontrolliv isik ühendust riikliku SIRENE bürooga, et saada lisateavet, mille abil teha kindlaks, kas tegemist on tagaotsitava sõiduki või ehtsa tehasetähisega sõidukiga.
                     
                  
                        d)
                     
                     
                        Kui kontrollimise käigus selgub, et vormi M teave ei ole enam ajakohane, võtab täideviiva liikmesriigi SIRENE büroo hoiatusteate esitanud liikmesriigi SIRENE bürooga ühendust, et kontrollida, kes on sõiduki praegune õiguspärane omanik. Viimati nimetatud SIRENE büroo saadab vastuseks uue vormi M, märkides väljal 083 selgelt „ORIGINAL MANUFACTURED VEHICLE” (ehtsa tehasetähisega sõiduk).
                     
                  8.3.   Teabevahetus pärast kokkulangevuse tuvastamist
            
            SIRENE bürood võivad edastada lisateavet SIS II otsuse artikli 38 kohaselt sisestatud hoiatusteadete kohta ning tegutseda seejuures õigusasutuste nimel juhul, kui teave kuulub vastavalt siseriiklikule õigusele vastastikuse õigusabi valdkonda.
            Kui vastavalt SIS II otsuse artiklile 38 avastatakse kokkulangevus sõidukit, laeva, lennukit või konteinerit käsitleva ja arestimise või asitõendina kasutamise eesmärgil esitatud hoiatusteatega, saadab SIRENE büroo vastuseks vormi G väljal 089 saadud taotlusele nii kiiresti kui võimalik täiendavat teavet, kasutades vormi P.
            Kõiki vormi P välju ei tule täita, kuna taotlus on kiireloomuline ja seetõttu ei ole võimalik kohe esitada kogu teavet. Võimaluse korral tuleks siiski esitada teave järgmistel väljadel: 041, 042, 043, 162, 164, 165, 166, 167 ja 169.
            Kui avastatakse kokkulangevus seoses eseme tuvastatava osaga, teavitab täideviiva liikmesriigi SIRENE büroo hoiatusteate esitanud liikmesriigi SIRENE bürood kokkulangevuse asjaoludest, kasutades vormi G, ja selgitab väljal 090 (Additional information (Lisateave)), et ei arestitud tervet eset, vaid ainult selle osa või osad. Kui samal ajal leitakse mitu osa (kui need on seotud sama hoiatusteatega), saadetakse ainult üks vorm G. Järgnevatest kokkulangevustest seoses hoiatusteatega teavitatakse hoiatusteate esitanud liikmesriigi SIRENE bürood, kasutades vormi G. Hoiatusteade kustutatakse ainult siis, kui punkti 8.4 tingimused on täidetud.
            8.4.   Arestitavate või kriminaalmenetluses tõenditena kasutatavate esemete kohta sisestatud hoiatusteadete kustutamine
            
            Hoiatusteade kustutatakse juhul, kui:
            
                        a)
                     
                     
                        ese on arestitud või on võetud muu samalaadne meede pärast seda, kui SIRENE bürood on vajaduse korral vahetanud täiendavat teavet või eseme suhtes kohaldatakse muud kohtu- või haldusmenetlust (nt kohtumenetlus juhul, kui ese on ostetud heauskselt, tegemist on vaidlustatud omandiõigusega või õigusalane koostöö seoses tõenditega);
                     
                  
                        b)
                     
                     
                        hoiatusteade on aegunud või
                     
                  
                        c)
                     
                     
                        hoiatusteate esitanud liikmesriigi pädev asutus on teinud asjakohase otsuse.
                     
                  9.   NUMBRIMÄRGI AUTOMAATSE TUVASTAMISE SÜSTEEMID (ANPR)
            Need süsteemid on seotud SIS II otsuse artiklite 36 ja 38 kohaste hoiatusteadetega. Kuna õiguskaitses kasutatakse ANPR-süsteeme laialdaselt, on tehniliselt võimalik, et lühikese aja jooksul tekib sõidukile või tema registreerimisnumbrile palju kokkulangevusi.
            Osa ANPR-süsteeme on mehitatud, mis võimaldab sõidukeid avastada ja võtta taotletud meetmeid. Sellisel juhul kontrollivad ANPR-süsteemi kasutajad enne meetmete võtmist, kas süsteemi abil avastatud kokkulangevus tuleneb SIS II otsuse artikli 36 või 38 kohasest hoiatusteatest.
            Kuid mitte kõik ANPR-süsteemid ei ole pidevalt mehitatud, mistõttu ei saa võtta taotletud meetmeid hoolimata sellest, et tehnika abil registreeritakse sõiduki möödumine ja tehakse kindlaks kokkulangevus.
            Kui artiklite 36 ja 38 hoiatusteadete suhtes taotletud meetmeid võtta ei saa, kohaldatakse järgmist üldist korda.
            Esimese kokkulangevuse kohta saadetakse üks vorm H. Kui sõiduki liikumise kohta on vaja rohkem teavet, võtab hoiatusteate esitanud liikmesriigi SIRENE büroo ühendust täideviiva liikmesriigi SIRENE bürooga, et arutada omavahel läbi, millist teavet vajatakse.
            Artikli 36 kohaste hoiatusteadete suhtes kohaldatakse järgmist menetlust:
            
                        a)
                     
                     
                        kokkulangevuse avastanud liikmesriigi SIRENE büroo teatab hoiatusteate esitanud SIRENE büroole kokkulangevuse asjaolud, kasutades vormi G ning märkides väljale 086 „ANPR”. Kui sõiduki liikumise kohta on vaja rohkem teavet, võtab hoiatusteate esitanud liikmesriigi SIRENE büroo ühendust täideviiva liikmesriigi SIRENE bürooga;
                     
                  
                        b)
                     
                     
                        kui erikontrolli käsitleva hoiatusteate kokkulangevuse suhtes ei saa taotletud meetmeid võtta, teatab kokkulangevuse avastanud liikmesriigi SIRENE büroo hoiatusteate esitanud SIRENE büroole kokkulangevuse asjaolud, kasutades vormi H ning märkides väljale 083 „ANPR” ja selle järele järgmise sisuga teate: „This hit has been achieved by use of ANPR. Please inform us if your country wishes to be informed of further hits achieved through ANPR for this vehicle or number plate where the requested action could not be undertaken” („ANPR-süsteemi abil on avastatud kokkulangevus. Palun teatage, kas soovite enda teavitamist, kui ANPR-süsteemi abil avastatakse veel kokkulangevusi sama sõiduki või registreerimisnumbriga juhul, kui taotletud meedet ei saa võtta”);
                     
                  
                        c)
                     
                     
                        hoiatusteate esitanud liikmesriik otsustab, kas hoiatusteade on täitnud oma eesmärgi, kas selle võib kustutada või mitte ning kas tuleb omavahel arutada, millist teavet veel vajatakse.
                     
                  Artikli 38 kohaste hoiatusteadete suhtes kohaldatakse järgmist menetlust:
            
                        a)
                     
                     
                        kui avastatakse kokkulangevus ja taotletud meetmed on võetud, teatab kokkulangevuse avastanud liikmesriigi SIRENE büroo hoiatusteate esitanud SIRENE büroole kokkulangevuse asjaolud, kasutades vormi G;
                     
                  
                        b)
                     
                     
                        kui avastatakse kokkulangevus, kuid taotletud meetmeid ei ole võetud, teatab kokkulangevuse avastanud liikmesriigi SIRENE büroo hoiatusteate esitanud SIRENE büroole kokkulangevuse asjaolud, kasutades vormi H ning märkides väljale 083 „ANPR” ja selle järele järgmise sisuga teate: „This hit has been achieved by the use of ANPR. Please inform us if your country wishes to be informed of further hits achieved through ANPR for this vehicle or number plate where the requested action could not be taken.” („ANPR-süsteemi abil on avastatud kokkulangevus. Palun teatage, kas soovite enda teavitamist, kui ANPR-süsteemi abil avastatakse veel kokkulangevusi sama sõiduki või registreerimisnumbriga juhul, kui taotletud meedet ei saa võtta”);
                     
                  
                        c)
                     
                     
                        
                           vormi H saamise korral arutab hoiatusteate esitanud liikmesriigi SIRENE büroo vajaliku otsustuspädevusega asutustega, kas on vaja, et täideviiva liikmesriigi SIRENE büroo esitaks talle ka tulevikus vorme H või teavet.
                     
                  10.   STATISTIKA
            SIRENE bürood esitavad korra aastas statistilise ülevaate, mis saadetakse ametile ja komisjonile. Euroopa Andmekaitseinspektori ja riikide pädevate isikuandmete kaitse asutuste taotlusel tuleb statistiline ülevaade saata ka neile. Statistilise ülevaate moodustavad mitut liiki vormid, mis saadetakse kõikidele liikmesriikidele. Statistilises ülevaates esitatakse ka kokkulangevuste ja lippude lisamise statistika. Liikmesriik esitab eraldi ülevaate teiste liikmesriikide ja enda esitatud hoiatusteadete suhtes tuvastatud kokkulangevuste kohta.
            5. liites on esitatud käesoleva jao kohase statistika esitamise kord ja vormid.”
         
      
      
         (1)  EÜT L 239, 22.9.2000, lk 19.
      
         (2)  Täitevkomitee 22. detsembri 1994. aasta otsus 19. juuni 1990. aasta Schengeni lepingu rakendamise konventsiooni jõustamise kohta (SCH/Com-ex (94) 29 rev. 2) (EÜT L 239, 22.9.2000, lk 130).
      
         (3)  Täitevkomitee 7. oktoobri 1997. aasta otsused (SCH/Com-ex 97(27) rev. 4) Itaalia ja (SCH/Com-ex 97(28) rev. 4) Austria kohta.
      
         (4)  Nõukogu 13. detsembri 1999. aasta otsus 1999/848/EÜ Schengeni acquis' täieliku kohaldamise kohta Kreekas (EÜT L 327, 21.12.1999, lk 58).
      
         (5)  Nõukogu 1. detsembri 2000. aasta otsus 2000/777/EÜ Schengeni acquis' kohaldamise kohta Taanis, Soomes ja Rootsis ning Islandil ja Norras (EÜT L 309, 9.12.2000, lk 24).
      
         (6)  Nõukogu otsus 2004/926/EÜ, 22. detsember 2004, Schengeni acquis' osade jõustamise kohta Suurbritannia ja Põhja-Iiri Ühendkuningriigis (ELT L 395, 31.12.2004, lk 70).
      
         (7)  EÜT C 340, 10.11.1997.
      
         (8)  Euroopa Liidu Nõukogu ning Islandi Vabariigi ja Norra Kuningriigi vaheline leping viimase kahe riigi osalemiseks Schengeni acquis' sätete rakendamises, kohaldamises ja edasiarendamises (EÜT L 176, 10.7.1999, lk 36).
      
         (9)  ELT L 370, 17.12.2004, lk 78.
      
         (10)  ELT L 160, 18.6.2011, lk 3.
      
         (11)  Euroopa Parlamendi ja nõukogu määruse (EÜ) nr 1986/2006, 20. detsember 2006, mis käsitleb liikmesriikides sõidukite registreerimistunnistusi väljaandvate teenistuste juurdepääsu teise põlvkonna Schengeni infosüsteemile (SIS II) (ELT L 381, 28.12.2006, lk 1).
      
         (12)  Euroopa Parlamendi ja nõukogu määrus (EÜ) nr 562/2006, 15. märts 2006, millega kehtestatakse isikute üle piiri liikumist reguleerivad ühenduse eeskirjad (Schengeni piirieeskirjad) (ELT L 105, 13.4.2006, lk 1).
      
         (13)  See ei piira SIRENE büroole muude ülesannete määramist vastavalt õigusaktidele politseikoostöö raames, nt nõukogu 18. detsembri 2006. aasta raamotsuse 2006/960/JSK (Euroopa Liidu liikmesriikide õiguskaitseasutuste vahelise teabe ja jälitusteabe vahetamise lihtsustamise kohta) (ELT L 386, 29.12.2006, lk 89) kohaldamisel.
      
         (14)  Nõukogu otsus 2009/371/JSK, 6. aprill 2009, millega asutatakse Euroopa Politseiamet (Europol) (ELT L 121, 15.5.2009, lk 37).
      
         (15)  Vt ka Schengeni kataloog, soovitused ja hea tava.
      
         (16)  See domeen on loodud tehnilise otstarbega keskkonnas, mida kasutatakse enne süsteemi käivitumist.
      
         (17)  Euroopa Parlamendi ja nõukogu määrus (EL) nr 1077/2011, 25. oktoober 2011, millega asutatakse Euroopa amet vabadusel, turvalisusel ja õigusel rajaneva ala suuremahuliste IT-süsteemide operatiivjuhtimiseks (ELT L 286, 1.11.2011, lk 1).
      
         (18)  Teatavad transpordiettevõtted kasutavad muid viitenumbreid. SIS II on ette nähtud võimalus sisestada muu järjekorranumber kui BIC-kood.
      
         (19)  Kuna esemete järjekorranumbrid ei ole standardsed, on näiteks võimalik, et kahel erineval, erinevat marki tulirelval on sama seerianumber. Samuti võib mõnel esemel olla sama seerianumber kui muul, hoopis teistsugusel esemel. Nii näiteks võib sama seerianumber olla tööstusseadmel ja väljaantud dokumendil. Kui selgub, et järjekorranumbrid on identsed, kuid ilmselt ei ole tegemist sama esemega, puudub vajadus SIRENE büroode vaheliseks konsulteerimiseks. Kasutajaid võiks teavitada sellise olukorra tekkimise võimalikkusest. Lisaks on võimalik, et eseme, näiteks passi või auto varastamisest teatatakse kõigepealt ühes riigis ja hiljem ka päritoluriigis. Selle tulemusel võidakse sama eseme kohta sisestada kaks hoiatusteadet. Asjaomased SIRENE bürood saavad sellised juhtumid lahendada.
      
         (20)  Tehnilise rakendamise kohta vt punktis 1.10.2 nimetatud dokument, mis käsitleb SIRENE büroode vahelist andmevahetust.
      
         (21)  Nõukogu raamotsus 2002/584/JSK, 13. juuni 2002, Euroopa vahistamismääruse ja liikmesriikidevahelise üleandmiskorra kohta (EÜT L 190, 18.7.2002, lk 1).
      
         (22)  Tehnilise rakendamise kohta vt punktis 1.10.2 nimetatud dokument, mis käsitleb SIRENE büroode vahelist andmevahetust.
      
         (23)  Vt ka punkt 1.13.1, milles käsitletakse kiireloomulisuse märkimist SIRENE vormidel.
      
         (24)  Euroopa Parlamendi ja nõukogu direktiiv 2004/38/EÜ, 29. aprill 2004, mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil (ELT L 158, 30.4.2004, lk 77).
      
         (25)  Direktiivi 2004/38/EÜ artiklis 30 on sätestatud, et isikule, kellele keelatakse riiki sisenemine, teatatakse sellest kirjalikult ja teda teavitatakse täielikult, millistel kaalutlustel põhineb tema kohta tehtud otsus, välja arvatud juhul, kui see on vastuolus riigi julgeolekuhuvidega.
      
         (26)  SIS II määruse artikkel 26 viitab Euroopa Liidu lepingu artiklile 15. Pärast Lissaboni lepingu jõustumist sai artiklist 15 Euroopa Liidu lepingu konsolideeritud versiooni artikkel 29.
      
         (27)  Tuleb meenutada, et tavapärase menetluse käigus ei ole veel enne ELi kodaniku perekonnaliikmele elamisloa väljaandmist võimalik SIS II kaudu välja selgitada, kas tema kohta on välja antud riiki sisenemise või riigis viibimise keelamist käsitlev hoiatusteade. Direktiivi 2004/38/EÜ artiklis 10 on loetletud tingimused, millele peab vastama liidu kodaniku perekonnaliige, kes on kolmanda riigi kodanik, et saada õigus liikmesriigis elada kauem kui kolm kuud. Loetelu on ammendav ja selles ei ole ette nähtud tavapärast SISi abil väljaselgitamist enne elamisloa väljaandmist. Kõnealuse direktiivi artikli 27 lõike 3 kohaselt võib liikmesriik, kui ta seda vajalikuks peab, nõuda teiselt liikmesriigilt teavet asjaomase isiku võimaliku varasema politseitoimiku kohta (st mitte kõiki SIS II kantavaid andmeid). Sellise teabe nõudmine ei kuulu tavamenetluse raamesse.
      
         (28)  Direktiivi 2004/38/EÜ kohaselt võib isikul, kelle suhtes kohaldatakse ühenduses vaba liikumise õigust, keelata riiki siseneda või seal viibida avaliku korra või julgeoleku huvides juhul, kui asjaomase isiku käitumine kujutab endast tõelist, vahetut ja piisavalt tõsist ohtu, mis kahjustab mõnd ühiskonna põhihuvi; seejuures tuleb lähtuda ka muudest nimetatud direktiivi artikli 27 lõikes 2 sätestatud kriteeriumidest. Artikli 27 lõikes 2 on sätestatud: „Avaliku korra või julgeoleku huvides võetud meetmed on kooskõlas proportsionaalsuse põhimõttega ja põhinevad eranditult asjaomase isiku isiklikul käitumisel. Varasemate süüdimõistvate kohtuotsustega ei saa selliste meetmete võtmist iseenesest põhjendada. Asjaomase isiku käitumine peab kujutama endast tõelist, vahetut ja piisavalt tõsist ohtu, mis kahjustab mõnd ühiskonna põhihuvi. Põhjendused, mis ei ole juhtumi üksikasjadega seotud või mis rajanevad üldise preventsiooni kaalutlustel, ei ole vastuvõetavad.” Lisaks on kehtestatud piirangud alalise elamisõigusega isikute suhtes, keda võib vastavalt direktiivi 2004/38/EÜ artikli 28 lõikele 2 keelata riiki sisenemast või seal viibimast avaliku korra või julgeolekuga seonduvatel tõsistel põhjustel.
      
         (29)  Vastavalt direktiivile 2004/38/EÜ ei tohi täideviiv liikmesriik piirata kolmandate riikide selliste kodanike vaba liikumist, kellel on vaba liikumise õigus, pelgalt põhjusel, et hoiatusteate esitanud liikmesriik säilitab hoiatusteate. Selliste isikute vaba liikumist võib piirata vaid juhul, kui on täidetud joonealuses märkuses 28 osutatud tingimused.
      
         (30)  Saatjata alaealised on vastavalt 20. novembri 1989. aasta lapse õiguste konventsiooni artiklis 1 esitatud määratlusele lapsed, kes on mõlemast vanemast ja teistest sugulastest eraldatud ning kelle eest ei hoolitse seaduse või tava kohaselt tema eest vastutav täisealine.
      
         (31)  Andmed kadumise kohta:
      
                  a)
               
               
                  kadumise koht, kuupäev ja kellaaeg;
               
            
                  b)
               
               
                  kadumise asjaolud.
               
            Andmed kadunud isiku kohta:
      
                  c)
               
               
                  arvatav vanus;
               
            
                  d)
               
               
                  pikkus;
               
            
                  e)
               
               
                  nahavärv;
               
            
                  f)
               
               
                  juuste värv ja soeng;
               
            
                  g)
               
               
                  silmade värv;
               
            
                  h)
               
               
                  muud füüsilised tundemärgid (nt keharõngad, deformatsioonid, amputeeritud kehaosad, tätoveeringud, sünnimärgid, armid jne);
               
            
                  i)
               
               
                  psühholoogilised erijooned: suitsiidsus, vaimuhaigus, agressiivne käitumine jne;
               
            
                  j)
               
               
                  muud andmed: vajalik ravi jne;
               
            
                  k)
               
               
                  kadumise ajal seljas olnud rõivad;
               
            
                  l)
               
               
                  foto: olemas või puudub;
               
            
                  m)
               
               
                  surmaeelne vorm: olemas või puudub;
               
            seotud teave:
      
                  n)
               
               
                  saatvad isikud (ja olemasolu korral nende Schengeni isikutunnistus);
               
            
                  o)
               
               
                  juhtumiga seotud sõiduk(id) (ja olemasolu korral Schengeni registreerimistunnistus);
               
            
                  p)
               
               
                  kui need andmed on teada: mobiiltelefoninumber ja viimane „sisselogimine” interneti sotsiaalvõrgustikesse või kontakt nende kaudu.
               
            Väljale 083 märgitakse ainult viitetäht, mitte eri alamväljade pealkirjad. Kui andmed on varasema hoiatusteate väljadel juba esitatud, kantakse andmed, sealhulgas sõrmejäljed ja fotod, ka hoiatusteatesse.
      
         (32)  Selgituseks nõusoleku andmise kohta isikute kaitsmisel seoses isikuandmete töötlemisega ja selliste andmete vaba liikumisega vt direktiivi 95/46/EÜ artikli 2 punkt h.
      
         (33)  „Kloonimiskahtlus” on näiteks olukord, kus sõiduki varastatud registreerimisdokumente on kasutatud selleks, et uuesti registreerida teine sõiduk, mille mark, mudel ja värvi on samad ning mis on samuti varastatud.